title: Bumerangi (sarjakuvahahmo)

text: Myöhemmin Bumerangi palasi takaisin Australiaan, jossa hän kehitti taitojaan ja rakenteli lisää erilaisia temppubumerangeja. Päätettyään olevansa valmis Bumerangi matkusti takaisin Yhdysvaltoihin, jossa tarjosi rikolliskartelleille taitojaan palkkasoturina. Esimerkiksi Hopeasamurai, Kingpin ja Justin Hammer hyödynsivät miehen taitoja. Bumerangi on kuulunut Syndikaattiin, Pahuuden Mestareihin ja Kahdentoista Koplassa.


title: Bumerangi (sarjakuvahahmo)

text: Ultimate Marvel-jatkumossa Bumerangi esiintyi lyhyesti taistellessaan Tuomaria vastaan. Paikalle sattunut Hämähäkkimies vangitsee Tuomarin ja kiitollinen Bumerangi tarjoaa ryöstösaaliistaan tuhansia dollareita Hämähäkkimiehelle, mikäli tämä auttaisi hänet pakoon. Hämähäkkimies kieltäytyy ja vangitsee Bumerangin seitillään Tuomarin seuraksi.


title: FK Aktobe

text: Futbolnyi klub Aktobe on jalkapalloseura Aqtöbesta, Kazakstanista. Joukkue pelaa maan pääsarjassa Superliigassa.


title: FK Aktobe

text: Seura perustettiin vuonna 1967 nimellä "Aktjubinets", joka oli käytössä vuoteen 1995 saakka. Tämän jälkeen seuralla on ollut käytössä lukuisia nimiä: "Aktobemunai" (1996), "Aktobe" (1997) ja "Aktobe-Lento" (2000–2004) ennen nykyisen nimen käyttöönottoa.


title: FK Aktobe

text: Superliigassa joukkue on pelannut 11 kauden ajan, vuosina 1992–1997 ja uudelleen vuodesta 2001 tähän päivään. Historiansa ensimmäisen Kazakstanin mestaruuden se voitti vuonna 2005.


title: Islamofobia

text: Islamofobia tai islamkammo tarkoittaa islaminuskoisiin kohdistuvaa vihamielisyyttä, ennakkoluuloisuutta tai syrjintää. Islamofobia ei ole lääketieteellinen fobia, vaan sillä tarkoitetaan enemmänkin vastenmielistä tai vihamielistä kuin sairaalloisen pelokasta asennoitumista islamiin. Monet pitävät käsitettä ongelmallisena, ja tapaa, jolla termiä käytetään, on arvosteltu pyrkimyksestä tukahduttaa islamin arvostelu.


title: Islamofobia

text: Länsimaissa islamofobian käsite on noussut esiin ennen muuta länsimaihin kohdistuneen islamilaisen terrorismin myötä. Islamilaisten terroristijärjestöjen tekemät terrori-iskut länsimaissa, kuten syyskuun 11. päivän iskut Yhdysvalloissa sekä Madridin ja Lontoon pommi-iskut, loivat länsimaissa pelkoa ja epäluuloa islamilaista maailmaa kohtaan. Länsimaissa asuvat muslimit ovat usein kertoneet kärsivänsä syrjinnästä. Islamofobia saattaa liittyä arabivastaisuuteen, vaikka myös arabien keskuudessa on uskonnollisia vähemmistöjä kuten kristittyjä.


title: Islamofobia

text: Uskonto kuuluu muun muassa Euroopan rasismin ja suvaitsemattomuuden vastaisen komitean rasismin standardien alaisuuteen. Viime vuosina on merkittävässä määrin eri Euroopan maissa rasististen tekojen taustalla ollut kyse uskontoon liittyvistä ennakkoluuloista. Erityisesti nämä teot ovat kohdistuneet muslimeja kohtaan.Monikultturistisen ja monietnistä Britanniaa ajavan Runnymede Trust -ajatushautomon mukaan islamofobian tunnusmerkeiksi voidaan luokitella muun muassa seuraavat piirteet:Runnymede Trustin on sanottu olevan yksi tärkeimmistä "neologistisen" islamofobia-käsitteen kehittäjistä.


title: Islamofobia

text: Amanda Wisen ja Ghali Hassanin mukaan Cronulla Beachin mellakat vuonna 2005 olivat yksi seuraus Australian islamofobisesta ilmapiiristä.


title: Islamofobia

text: Vuonna 2006 "The Guardian" raportoi Ceutassa Espanjassa tapahtuneesta muslimipyhäkön tuhopoltosta, joka kytkeytyi lehden mukaan vahvasti islamofobiaan.


title: Islamofobia

text: Poliisiammattikorkeakoulun raportin mukaan vuonna 2007 poliisin tietoon tuli Suomessa 14 rikosepäilyä, joiden motiivina voitiin perustellusti pitää islamofobiaa. Näissä tapauksissa epäilty oli sanonut uhrille ennen pahoinpitelyä vihaavansa muslimeja tai muslimeja ja islamia oltiin solvattu yleisesti. Seitsemässä tapauksessa oli kyseessä pahoinpitely, yhdessä lievä pahoinpitely, kolmessa tapuksessa oli kyse kunnianloukkauksesta, yhdessä uskonrauhan rikkominen ja yhdessä tapauksessa rikosnimikkeenä oli vaaran aiheuttaminen. Viimeksi mainitussa tapauksessa epäilty oli heittänyt avoimesta ikkunasta ilotulitteen islamilaisen seurakunnan rukous- ja opetustiloihin. Yhdessä epäilyssä kiihottamisesta kansanryhmää vastaan oli epäilty ripustanut lyhtypylväisiin islamia herjaavia julisteita.


title: Islamofobia

text: Brittiläinen kirjailija ja tutkija Kenan Malik on arvostellut islamofobian käsitettä kutsumalla sitä pelkäksi taruksi. Malik väittää islamofobia-käsitteen hämärtävän ja sekoittavan muslimivihan ja muslimien syrjinnän eron sekä islamin arvostelun. Malikin mukaan käsitettä käytetään myös hiljentämään islamin arvostelijat, mukaan lukien muslimit jotka haluavat uudistaa sitä.


title: Islamofobia

text: Islamilaisen vallankumouksen jälkeen maapaossa elävä Iranin kommunistisen työväenpuolueen johtaja ja ihmisoikeusaktivisti Maryam Namazie on sanonut puheessaan sananvapauden puolesta, että ”islamofobia ei ole rasismia, koska uskontojen, aatteiden ja uskomusten sekä uskomuksista seuraavien käytäntöjen arvostelu ei ole rasismia. Myöskään uskomuksia kohtaan tunnetulla pelolla ja vihalla ei ole mitään tekemistä oikeisiin eläviin ihmisiin kohdistuvan rasismin kanssa.”


title: Islamofobia

text: Esseistin ja uskontokriitikon Christopher Hitchensin mukaan syytöksessä ”muslimeihin kohdistuvasta rasismista” näkyy ”vapaavalintaisen uskonnollisen uskon ja ei-vapaavalintaisen etnisyyden tahallinen ja typerä sekoittaminen”.


title: La Serenada

text: La Serenada on Kumikamelin vuonna 1999 julkaistu kahdeksas albumi. Kappaleiden nimistä huolimatta levyllä lauletaan suomen kielellä. Albumi oli yllättävä myyntimenestys levy-yhtiölle ja yhtyeelle itselleen: Se ylitti edellisen albumin kokonaismyynnin muutamassa viikossa.


title: Senssit/Förbannade

text: Senssit/Förbannade on Kumikamelin vuonna 1997 julkaistu seitsemäs albumi. Albumi jatkoi samalla teemalla kuin edellinen studioalbumi "Saturnuksen vararengas", eli kaikki kappaleet kertovat erilaisista ihmiskohtaloista. Kappaleet on nimetty ihmisten etunimien mukaan kuvastamaan henkilöitä, joista kappaleet kertovat. Albumin kansilehtiin on kirjoitettu humoristisia ihmissuhdeilmoituksia, joihin albumin nimi "Senssit" viittaa. "Senssit/Förbannade" julkaistiin myös Saksassa nimellä "Kontakt" samana vuonna Kumikamelin sivuprojektin, Eläkeläisten, suosion myötä.


title: Etyyliklooriasetaatti

text: Etyyliklooriasetaatin kemiallinen kaava on CHClO ja rakennekaava ClCHCOOCH. Etyyliklooriasetaatista käytetään myös nimityksiä "etyylimonoklooriasetaatti", "etyyli-alfa-klooriasetaatti" ja "etyyli-2-monoklooriasetaatti". Etyyliklooriasetaatti on kloorietikkahapon (CHClO) etyyliesteri.


title: Etyyliklooriasetaatti

text: Etyyliklooriasetaatti on normaaliolosuhteissa olomuodoltaan väritön neste, jolla on pistävä haju. Sen moolimassa on 122,55 g/mol, sulamispiste −26 °C, kiehumispiste 144,2 °C, suhteellinen tiheys 1,15 g/cm (vesi = 1,0 g/cm), liukoisuus veteen 1,23 g / 100 ml 20 °C:n lämpötilassa, leimahduspiste 53 °C c.c., itsesyttymislämpötila 452 °C ja CAS-numero 105-39-5.


title: Etyyliklooriasetaatti

text: Etyyliklooriasetaattia valmistetaan etanolin ja kloorietikkahapon tai klooriasetyylikloridin välisellä reaktiolla. Yhdistettä käytetään liuottimena ja valmistettaessa lääkeaineita, hajusteita, klooriasetamidia ja natriumfluoriasetaattia.


title: Bumerangi (täsmennyssivu)

text: Bumerangi voi tarkoittaa ainakin seuraavia asioita:


title: Kaunis nainen

text: 20 suosikkia – Kaunis nainen on suomalaisen rockyhtye Eero ja Jussi & The Boysin kokoelma-albumi.


title: Campbellinkääpiöhamsteri

text: Campbellinkääpiöhamsteri ("Phodopus campbelli") on tunnettu aiemmin myös venäjänkääpiöhamsterin alalajina "Phodopus sungorus campbelli", mutta nykyisin sen on todettu olevan oma lajinsa. Nisäkäsnimistötoimikunnan ehdotus lajin uudeksi suomenkieliseksi nimeksi on "mongolianaavikkohamsteri".


title: Campbellinkääpiöhamsteri

text: Campbellikääpiöhamsterin pituus on yleensä 8-10 senttimetriä.


title: Campbellinkääpiöhamsteri

text: Campbellinkääpiöhamsteri elää luonnossa Keski-Aasian, Mongolian ja Kiinan kuivilla aroilla. Se on aktiivinen enimmäkseen hämärän aikaan. Se rakentaa maanalaisen luolaverkoston, jossa on yleensä neljästä kuuteen tunnelia. Tunnelin päässä on pesäluola, ja sen lähellä varastoluola, johon hamsterit varastoivat siemeniä ja pähkinöitä. Lajia pidetään melko yleisesti lemmikkinä.


title: Saturnuksen vararengas

text: Saturnuksen vararengas on Kumikamelin vuonna 1994 äänitetty kuudes albumi, jonka työnimenä oli "Painoton läski mustasta aukosta". Albumi oli teemalevy, jonka kappaleet kertovat erilaisista ihmiskohtaloista. Tämän takia kappaleiden nimet olivat ihmisten nimiä, jotka viitasivat henkilöihin, joista kappaleet kertoivat. Sama teema jatkui seuraavalla studioalbumilla "Senssit/Förbannade". Albumin kappaleet olivat aakkosjärjestyksessä ja sama vitsi toistettiin "Avara luonto" -albumilla. Samoissa studiosessioissa levytettiin Eläkeläisten "Humppakäräjät"-albumi.


title: Saturnuksen vararengas

text: Ensi kertaa Kumikameli-levyllä muut yhtyeen jäsenet pääsivät laulamaan solistina. Kitaristi Jukka Hyrkäs ja rumpali Janne Hurskainen lauloivat levylle säveltämänsä kappaleet, kun laulaja-kitaristi Jarmo Koponen lauloi omat kappaleensa.


title: Saturnuksen vararengas

text: Albumia ei koskaan virallisesti julkaistu, koska yhtyeen uusi rumpali Janne Hurskainen lähti yhtyeestä juuri nauhoitusten jälkeen. Levyn kappaleista osa päätyi uudelleennauhoitettuina versioina vuonna 1997 julkaistulle albumille "Senssit/Förbannade" ja osa vuonna 1996 julkaistulle "Parhautta"-kokoelmalevylle. Osa kappaleista oli jo julkaistu "Voitto"-EP:llä. Albumin nauhat olivat unohduksissa pitkän aikaa, mutta kun ne löydettiin vuonna 2000, ne laitettiin MP3-tiedostoina ilmaiseksi ladattavaksi yhtyeen kotisivulle.


title: Saturnuksen vararengas

text: Sävellys, sanoitus ja sovitus Koponen ellei muuta mainita


title: Hardyn epäyhtälö

text: Hardyn epäyhtälö kuuluu matematiikassa seuraavasti: Olkoon "A={a,a...}" jono epänegatiivisia reaalilukuja ja "f" epänegatiivinen integroituva funktio. Merkitään


title: Hardyn epäyhtälö

text: ja


title: Hardyn epäyhtälö

text: Tällöin kaikilla "p" > 1 on voimassa


title: Hardyn epäyhtälö

text: jos "(a)" ei ole nolla kaikilla indekseillä "n". Integroituvalle funktiolle "F" Hardyn epäyhtälö sanoo


title: Hardyn epäyhtälö

text: Yhtäsuuruus pätee jos ja vain jos "f"("x") = 0 melkein kaikkialla.


title: Ufojen lunnaat

text: Ufojen lunnaat on Kumikamelin vuonna 1993 julkaistu viides albumi. Edelliseltä levyltä kokoonpano oli muuttunut. Rumpali oli vaihtunut ja yhtye oli kasvanut triosta nelikoksi toisen kitaristin myötä. Albumin viimeisen kappaleen perään päätyi vahingossa nauha, johon oli nauhoitettu huonolaatuinen Eläkeläisten, Kumikamelin sivuprojektin, muutaman kappaleen pituinen livetallenne.


title: Ostrov

text: Ostrov tarkoittaa seuraavia maantieteellisiä paikkoja:


title: FK Alma-Ata

text: Futbolnyi klub "Alma-Ata" oli jalkapalloseura Kazakstanin suurimmasta kaupungista Almatysta.


title: FK Alma-Ata

text: Seura perustettiin vuonna 2000 nimellä "Tsesna". Nykyinen nimi on ollut käytössä vuodesta 2004 lähtien. Superliigassa joukkue on pelasi kaudesta 2004 lähtien. FK Alma-Ata voitti Kazakstanin Cupin vuonna 2006.


title: FK Alma-Ata

text: Seura lakkautettiin vuonna 2008.


title: Jonathan Woodgate

text: Jonathan Simon Woodgate (s. 22. tammikuuta 1980 Middlesbrough) on englantilainen jalkapalloilija, joka pelaa Englannin mestaruussarjan Middlesbroughissa.


title: Jonathan Woodgate

text: Woodgate aloitti ammattilaisuransa vuonna 1998 Leeds Unitedissa, jota hän oli edustanut jo 13-vuotiaasta lähtien. Yhteensä 123 Leeds-ottelun jälkeen Newcastle United osti nuoren puolustajan 9 miljoonalla punnalla tammikuussa 2003. Newcastlessa Woodgatesta tuli nopeasti kannattajien suosikki, mutta loukkaantumisen takia hän pääsi pelaamaan kaudella 2003–2004 vain 35 ottelua.


title: Jonathan Woodgate

text: Elokuussa 2004 monien yllätykseksi Real Madrid hankki Woodgaten 13,4 miljoonalla punnalla. Debyyttinsä joukkueessa Woodgate teki 22. syyskuuta 2005 liigaottelussa Athletic Bilbaoa vastaan. Ensimmäisen maalinsa numerolla 8 pelannut Woodgate teki Mestarien liigassa 4–1-voitto-ottelussa norjalaista Rosenborgia vastaan 19. lokakuuta 2005.


title: Jonathan Woodgate

text: 30. elokuuta 2006 Woodgate siirtyi vuoden lainasopimuksella kotikaupunkiinsa Middlesbroughiin. Middlesbrough osti Woodgaten pelaajaoikeudet pysyvästi 5. helmikuuta 2007.


title: Jonathan Woodgate

text: 28. tammikuuta 2008 Tottenham osti Jonathan Woodgaten noin 8 miljoonan punnan siirtokorvauksella Middlesbroughsta. Newcastle United teki myös Woodgatesta tarjouksen Middlesbroughille, mutta Woodgate kuitenkin valitsi Tottenhamin tarjoaman sopimuksen. Oletettavasti Arsenal oli myös kolmantena joukkueena kiinnostunut Woodgatesta, mutta myöhemmin Arsenalin manageri Arsène Wenger tyrmäsi tehneensä tarjouksen Middlesbroughille Woodgatesta.


title: Jonathan Woodgate

text: Woodgatesta tuli Tottenhamin managerin Juande Ramosin toinen hankinta tammikuun 2008 siirtoikkunassa. Aikaisemmin Tottenhamiin siirtyi walesilainen Chris Gunter Cardiffista. Woodgate teki debyyttinsä Tottenhamissa 30. tammikuuta 2008 Valioliigan ottelussa Evertonia vastaan. 24. helmikuuta 2008 Woodgate voitti Tottenhamissa Englannin liigacupin. Loppuottelussa Wembleyllä Chelseaa vastaan hän teki Tottenhamin 2–1-voittomaalin.


title: Jonathan Woodgate

text: Woodgate siirtyi heinäkuussa 2011 Stoke Cityyn. Hän pelasi siellä kauden 2011–2012 aikana 17 ottelua. Kaudeksi 2012–2013 Woodgate palasi Middlesbroughiin.


title: Jonathan Woodgate

text: Englannin maajoukkuetta Woodgate on edustanut vuodesta 1999 ja pelannut kahdeksassa maaottelussa.


title: Kourallinen kääpiöitä

text: Kourallinen kääpiöitä on Kumikamelin vuonna 1992 julkaistu neljäs albumi. Se jatkoi edelliseltä albumilta alkanutta punkimpaa linjaa. Arda Recordsin piti julkaista albumi edellisen tapaan myös Ruotsissa, mutta sitä ei tapahtunut. Albumin CD-painokselle lisättiin bonusraidoiksi Marsin sankarit -albumi kappaleita "Kersantti Petteri", "Tralaa", "Jihuu", "Anaerobinen vatkain", "Ontto kaiku" ja "Hampaaton paimen" lukuun ottamatta sekä piiloraita "Loppu" ja "Voima"-singlen B-puolena ollut cover Korroosion kappaleesta "Hei hei hei".


title: Kourallinen kääpiöitä

text: Kappaleesta "Hakekaapas" julkaistiin uudelleennauhoitettu versio vuonna 2008 ilmestyneellä kokoelmalevyllä "Sulaa kultaa". Myös kappale "Kolmas" nauhoitettiin uudelleen ja se on ladattavissa ilmaiseksi Kumikamelin kotisivuilta.


title: Kourallinen kääpiöitä

text:
A-puoli
B-puoli
Sävellykset ja sanoitukset Koponen ja sovitukset Kumikameli ellei toisin mainita.


title: Pustoška

text: Pustoška () tarkoittaa seuraavia maantieteellisiä paikkoja Venäjällä:


title: Calista Flockhart

text: Calista Flockhart (s. 11. marraskuuta 1964 Freeport, Illinois, Yhdysvallat) on yhdysvaltalainen näyttelijä. Hänet tunnetaan parhaiten pääosaroolistaan televisiosarjassa Ally McBeal (1997–2002). Vuosina 2006–2011 hän näytteli draamasarjassa "Perhesiteet". Flockhart on näytellyt myös elokuvissa, kuten "William Shakespearen Kesäyön unelma" (1999).


title: Calista Flockhart

text: Flockhartilla on yksi adoptoitu poika. Hän on naimisissa näyttelijä Harrison Fordin kanssa. Hänellä on usein epäilty olevan anoreksia laihuutensa takia.


title: Marsin sankarit

text: Marsin sankarit on Kumikamelin vuonna 1991 julkaistu kolmas albumi. Tällä levyllä yhtyeen kokoonpano uudistui kosketinsoittaja Petteri Kukkosen lähdettyä ja basisti Joppe Vennon astuttua riviin. Bassoa ennen soittanut Jarmo Koponen vaihtoi soittimensa kitaraan. Tämä johti radikaalin musiikilliseen tyylinvaihdokseen ja Kumikameli alkoi soittaa punkia. Koko albumia ei ole julkaistu CD-levyllä, mutta lähes kaikki kappaleet sisältyivät Kourallinen kääpiöitä -levyn CD-painokseen bonus-raitoina. Pois jäivät "Kersantti Petteri", "Tralaa", "Jihuu", "Anaerobinen vatkain", "Ontto kaiku" sekä "Hampaaton paimen".


title: Marsin sankarit

text: 60.000 Järveä -levy-yhtiön kaaduttua Kumikameli oli taas levyttämässä albumia omalla kustannuksellaan. Stupido Twins otti kuitenkin yhtyeen talliinsa melko pian. Osa kappaleista oli nauhoitettu vuonna 1990 samoissa sessioissa kuin "Joppe Karhunen" -single ja osa seuraavana vuonna. Kappale "Ahmatti ja taskulaskin" oli jo julkaistu "Valitut palat" -singlen B-puolella, mutta se oli eri versio kuin tällä albumilla.


title: Marsin sankarit

text:
A-puoli
B-puoli


title: Nahkasuiden paluu

text: Nahkasuiden paluu on Kumikamelin vuonna 1989 julkaistu toinen albumi. Albumi jatkoi samalla musiikillisella linjalla kuin edeltäjänsä, mutta jotkin kappaleet olivat selkeästi menevämpiä ennustaen yhtyeen tulevaisuutta. "Pikkusormen mittainen pirulaulu" sai kohtalaisesti radiosoittoa. Albumin julkaisi ensi kertaa CD-levyllä vuonna 2005 tamperelainen pienlevy-yhtiö Jukeboss. Kappale "Pyhän kyttyrän veljeskunta" julkaistiin uudelleennauhoitettuna versiona vuonna 2008 ilmestyneellä kokoelmalevyllä "Sulaa kultaa".


title: Nahkasuiden paluu

text:
A-puoli
B-puoli


title: Isopropyyliasetaatti

text: Isopropyyliasetaatin kemiallinen kaava on CHO ja rakennekaava CHCOOCH(CH). Isopropyyliasetaatista käytetään myös nimityksiä "2-asetoksipropaani" ja "2-propyyliasetaatti". Se on etikkahapon 1-metyylietyyliesteri.


title: Isopropyyliasetaatti

text: Isopropyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 102,1 g/mol, sulamispiste − 73 °C, kiehumispiste 89 °C, suhteellinen tiheys 0,88 g/cm (vesi = 1,0 g/cm), liukoisuus veteen 4,3 g/100 ml 27 °C:n lämpötilassa, leimahduspiste 2 °C c.c., itsesyttymislämpötila 460 °C ja CAS-numero 108-21-4.


title: Isopropyyliasetaatti

text: Isopropyyliasetaattia valmistetaan isopropanolin ja etikkahapon välisellä esteröintireaktiolla. Katalyyttinä käytetään happoja kuten rikkihappoa tai p-tolueenisulfonihappoa. Isopropyyliasetaattia käytetään liuottimena ja liuottaa muun muassa selluloosaa, selluloosajohsanniaisa ja hartseja. Sitä voidaan käyttää myös hajusteissa.


title: Tomi Metsäketo

text: Tomi Arto Juhani Metsäketo (s. 22. helmikuuta 1974) on suomalainen laulaja. Tomi lauloi Cantores Minores -poikakuorossa ja kävi Sibelius-lukiota. Hän on opiskellut klassista laulua jo poikakuorolaisesta alkaen. Metsäketo laulaa ennen kaikkea italialaisia ja italialaistyylisiä iskelmiä ja serenadeja. Hän pyrki Suomen Euroviisuedustajaksi 2006 kappaleella "Eternamente Maria", mutta jäi 12 kilpailijan joukossa toiseksi suosituimmaksi ja hävisi siten Lordille. Metsäketo voitti Tanssii tähtien kanssa -kilpailun parinsa Sanna Hirvaskarin kanssa vuonna 2006 ja esiintyi Turun Kaupunginteatterissa esitettävässä Elisabeth-musikaalissa. Hän oli 2005 mukana italialaismuusikko Laura Bonon nimikkoalbumin Suomessa julkaistulla versiolla.


title: Tomi Metsäketo

text: Maaliskuussa 2008 Seinäjoen Kaupunginteatterissa ensi-iltansa saaneessa musikaalissa Titanic, Metsäkedolla oli päärooli laivan lämmittäjänä. Hän on konsertoinut muun muassa pianistien Jukka Nykäsen ja Mikko Tuomisen kanssa.


title: Tomi Metsäketo

text: Metsäketo esiintyi Tähdet, Tähdet -ohjelman 4. tuotantokaudella syksyllä 2017.. Hänet erotettiin ohjelmasta, koska lehdissä ja keskusteluryhmissä kirjoitettiin hänen ahdistelleen monia naisia. Metsäketo sai potkut myös kiinnityksestään vuoden 2018 toukokuussa ensi-iltansa saavaan Mamma Mia! -musikaaliin. Metsäketo pyysi anteeksi käytöstään. Metsäketo jätti haasteen käräjäoikeuteen musikaalin tuottanutta Ace-Production Ab:tä vastaan työsuhteen laittomasta purkamisesta toukokuussa 2018. Hän vaatii 30 000 euron korvauksia menetetyistä palkkatuloista ja loukkauksesta.


title: Tomi Metsäketo

text: Lokakuussa 2018 Helsingin käräjäoikeus tuomitsi neljä 22–56-vuotiasta naista Tomi Metsäkedon kunnian loukkaamisesta 25 päiväsakkoon. Naiset olivat syksyn 2017 aikana julkaisseet Facebookissa ja Twitterissä kirjoituksia, joissa he väittivät Metsäkedon syyllistyneen naisten seksuaaliseen ahdisteluun ja raiskauksiin. Kirjoittelu liittyi tuolloin virinneeseen Me Too -kampanjaan, ja Metsäkedosta oli kirjoituksissa käytetty halventavia ilmaisuja. Oikeus totesi kirjoitusten olevan valheellisia ja perättömiä sekä aiheuttaneen Metsäkedolle vahinkoa, yleistä halveksuntaa ja henkisiä kärsimyksiä. Kukaan tuomituista ei ollut koskaan tavannut Metsäketoa henkilökohtaisesti. Lisäksi oikeus tuomitsi syytetyt korvaamaan yhteisvastuullisesti Metsäkedon oikeudenkäyntikuluja yli 7 400 euron arvosta. Metsäketo itse arvioi häntä koskeneen kirjoittelun aiheuttaneen hänelle noin 80 000 euron ansionmenetykset.


title: Tomi Metsäketo

text: Tomi Metsäkedon vanhemmat ovat Martti ja Maija-Liisa Metsäketo, ja hän on radiojuontaja Annika Metsäkedon veli.


title: Kumikameli (albumi)

text: Kumikameli on Kumikamelin vuonna 1988 julkaistu esikoisalbumi. Musiikillisesti se oli hyvin erilainen kuin yhtyeen myöhempi tuotanto. Se ei sisältänyt ollenkaan rock-vaikutteita vaan se oli enemmänkin ajalleen tyypillistä huumorimusiikkia humoristisine sanoituksineen ja pääasiassa koskettimin soitettuine taustoineen. Albumin julkaisi ensi kertaa CD-levyllä vuonna 2005 tamperelainen pienlevy-yhtiö Jukeboss. Kappale "Isän kädestä" julkaistiin uudelleennauhoitettuna versiona vuonna 2008 ilmestyneellä kokoelmalevyllä "Sulaa kultaa".


title: Kumikameli (albumi)

text: Kumikameli nauhoitti albumin omalla kustannuksellaan ja tarjosi sitä eri tahoille julkaistavaksi. Levy-yhtiöt eivät olleet kiinnostuneita ja pitivät levyä huonona sijoituksena. Lopulta Kari Hynninen Discophonilta kiinnostui siitä ja kiinnitti yhtyeen. Albumin ja siltä julkaistujen singlejen myynti ei kuitenkaan vakuuttanut eikä levy-yhtiö pitänyt yhtyeen Nahkasuiden paluu -levyä varten demotuista kappaleista, joten he saivat lähteä.


title: Kumikameli (albumi)

text:
A-puoli
B-puoli


title: Paul Romanovsky-Ilyinsky

text: Paul Romanovsky-Ilyinsky tai Paul R. Ilyinsky (, "Pavel Dmitrijevitš Romanov-Iljinski"; 27. tammikuuta 1928 Lontoo – 10. helmikuuta 2004 Palm Beach, Florida) oli Floridan osavaltion Palm Beachin pormestari ja venäläisen aatelismiehen Dmitri Pavlovitš Romanovin poika. Aatelisarvoltaan Ilyinsky oli Holstein-Gottorpin herttua. Paulin isoisoisoisä oli Venäjän keisari Aleksanteri II.


title: Paul Romanovsky-Ilyinsky

text: Ilyinsky syntyi vuonna 1928 Yhdysvaltain suurlähetystössä Lontoossa. Paulin isä Dmitri otti osaa Grigori Rasputinin murhaan ja vallankumouksen aikana hän pakeni bolševikeiltä Persian rintamalta länteen englantilaisten avulla. Hän työskenteli samppanjan myyjänä ja nai Audrey Emeryn vuonna 1927. Suuriruhtinas Kiril Vladimirovitš Romanov, Dmitrin serkku ja Romanovin suvun päämies salli Audreyn ja Paulin käyttää nimeä Romanovsky-Ilyinsky. Pariskunta erosi vuonna 1937 ja Paul asui äitinsä kanssa Ranskassa. Audrey nai georgialaisen aatelismiehen Dimitri Djordjadzen mutta hekin erosivat. Dmitrin terveys on ollut aina huono ja hänellä todettiin tuberkuloosi ja hän kuoli vuonna 1941 Davosissa.


title: Paul Romanovsky-Ilyinsky

text: Paul, joka oli Yhdysvaltain kansalainen, meni Woodberry Forest Schooliin Virginiassa ja Sandhurstin kuninkaalliseen sotilasakatemiaan Englantiin ja liittyi Yhdysvaltain merijalkaväkeen. Paul toimi sotavalokuvaajana Korean sodassa ja valmistui Virginian yliopistosta vuonna 1953.


title: Paul Romanovsky-Ilyinsky

text: Paul asui Cincinnatissa yli 20 vuotta ja työskenteli valokuvaajana. Vuonna 1980 Paul palasi Floridaan, jossa hän oli asunut ennen kuin muutti Ohioon. Paul oli Palm Beachin kaupunginvaltuustossa ja kolme kautta pormestarina.


title: Paul Romanovsky-Ilyinsky

text: Kun Neuvostoliitto romahti vuonna 1991 ja Leningrad vaihtui nimensä takaisin Pietariksi, venäläinen delegaatio matkusti Paulin luokse ja pyysi häntä palaamaan isänsä kotimaahansa ja vaatimaan kruunua ja tsaarin arvoa. Tähän Paul sanoi: "Hyvät herrat, kiitän teitä kutsusta, mutta olen tyytyväinen nykyiseen työhöni."


title: Paul Romanovsky-Ilyinsky

text: Paul kuoli helmikuussa 2004 Palm Beachissä, Floridassa. Hän oli naimisissa Angelica Kauffmann Ilyinskyn kanssa. Avioliitossa syntyi kaksi lasta: Dimitri Ilyinsky ja Michael Ilyinsky. Paulilla oli Yhdysvaltain ja Britannian kansalaisuudet.


title: Huulikalat

text: Huulikalat ("Labridae") on meressä elävien ahvenkalojen heimo, johon kuluu yli 500 lajia, jotka jaetaan yli 60 sukuun. Huulikalat ovat yksi monimuotoisimmista kalaheimoista niin lajien koon, ruumiin muodon kuin värityksen puolesta. Se on toiseksi suurin suolaisten vesien kalaheimo ja kolmanneksi suurin ahvenkalojen lahkon heimoista.


title: Huulikalat

text: Monet huulikalat ovat suosittuja akvaariokaloja, toisia käytetään ruoaksi. Useat lajit syövät loisia toisten kalojen iholta. Huulikalojen erikoisuus on se, että ne pystyvät vaihtamaan sukupuolta.


title: Huulikalat

text: Huulikaloja elää kaikkien merialueiden matalissa rannikkovesissä, erityisesti trooppisilla koralliriutoilla, mutta muutamia lajeja tavataan myös Välimeressä ja Pohjanmeressä. Eniten lajeja tunnetaan Australian lähivesistä: 165 lajia 42 suvusta.


title: Huulikalat

text: Huulikalojen vartalonmuoto on pitkulainen, kapea, sylinterimäinen tai kyttyräselkäinen. Pienet lajit ovat sikarimaisia, suuret usein kyttyräselkäisiä. Monet lajit ovat värikkäitä, ja sukupuolet usein mutta eivät aina täysin eri värisiä. Useimmat huulikalat ovat 25–80 senttimetriä pitkiä. Suurin laji on kyhmyhuulikala, jonka pituus on jopa 2,30 metriä ja paino 190 kg, pienin on kuusisenttinen "Minilabrus striatus", joka elää Punaisellamerellä.


title: Chandrasekhara Raman

text: Chandrasekhara Venkata Raman (; 15. marraskuuta 1888 – 21. marraskuuta 1970), sir, oli intialainen fyysikko, joka sai vuoden 1930 Nobelin fysiikanpalkinnon valon sirontaa koskevista tutkimuksistaan.


title: Chandrasekhara Raman

text: Raman syntyi Tamil Nadun osavaltiossa Etelä-Intiassa. Hänen isänsä oli viulunsoittoa harrastanut matematiikan ja fysiikan opettaja, jolla oli monipuolinen kokoelma alan kirjoja. Chandrasekhara Raman opiskeli Madras Collegessa (nykyisin Chennai) ja suoritti alemman korkeakoulututkinnon 1904. Ylemmän hän suoritti 1907 hyvin arvosanoin.


title: Chandrasekhara Raman

text: Raman toimi vuosina 1917–1932 Kalkutan yliopistossa fysiikan professorina, 1933–1948 Intian tiedeinstituutin johtajana ja vuodesta 1948 Bangaloreen perustamansa Raman-tutkimusintituutin johtajana. Hän tutki valon sirontaa eri väliaineissa ja huomasi, että jos läpinäkyvää ainetta valaistaan yhden taajuuden valonsäteellä, osa valoenergiasta siroaa oikealle alkuperäisen valonsäteen kulkusuunnasta ja eri taajuuksilla. Nämä Ramanin taajuksiksi kutsutut taajuudet ovat infrapuna-alueella ja kertovat sirottavan aineen ominaisuuksista.


title: Chandrasekhara Raman

text: Raman tutki myös intialaisten perinnesoitinten tablan ja mridangamin värähtelyjä.


title: Chandrasekhara Raman

text: Korkeakouluopintojensa loppuvaiheessa Chandrasekhara Raman näki 13-vuotian tytön soittavan perinnesoitinta, ja perinteestä poiketen hän järjestytti avioliiton tämän kanssa. Perheeseen syntyi kaksi poikaa. Hän teki puolisonsa Lokasundar Ammalin kanssa myöhemmin ääniin ja soittimiin liittyviä tieteellisiä kokeita. Heidän kotitalostaan Panchavatista tehtiin myöhemmin museo.


title: Chandrasekhara Raman

text: Hänen veljenpoikansa Subrahmanyan Chandrasekhar sai vuonna 1983 Nobelin fysiikanpalkinnon.


title: Chandrasekhara Raman

text: Raman-spektroskopia perustuu Ramanin löytämän Ramanin sironnan käyttöön. Sillä voidaan tutkia kiinteitä, nestemäisiä ja kaasumaisia aineita.


title: Chandrasekhara Raman

text: Raman osallistui lähes kaikkien aikansa intialaisten tutkimuslaitosten kehitykseen. Hän oli Intian tiedeakatemian perustajajäsen ja perusti tiedelehden "Indian Journal of Physics".


title: Chandrasekhara Raman

text: Raman sai useita palkintoja, ja hänet kutsuttiin 17 yliopiston kunniatohtoriksi. Hän sai vuonna 1941 Franklin-mitalin ja 1957 Leninin rauhanpalkinnon. Raman aateloitiin vuonna 1929. Hän sai Nobelin fysiikanpalkinnon vuonna 1930.


title: Elämän puu

text: Elämän puu on yleinen aihe muinaisen Lähi-idän kansojen kulttuurissa. Tavallisesti kyseessä on myyttinen puu, joka antaa kuolemattomuuden. Ensimmäisessä Mooseksen kirjassa kerrotaan, kuinka Jumala istuttaa Eedenin puutarhaan kaksi puuta: elämän puun sekä hyvän- ja pahantiedon puun.


title: Elämän puu

text: Elämän puu on kuvattu lukemattomia kertoja muinaisen Lähi-idän ja Egyptin taiteessa. Se on keskeinen symboli muun muassa Kabbalassa, tooran mystisessä tulkinnassa. Vastaavia myyttisiä puuaiheita tunnetaan ympäri maailmaa: sellaisia ovat esimerkiksi germaanisessa ja skandinaavisessa mytologiassa esiintyvä maailmanpuu sekä Kalevalan Iso tammi.


title: Elämän puu

text: Ensimmäisen Mooseksen kirjan toisessa ja kolmannessa luvussa on kuvaus Eedenin puutarhasta, jonka Jumala istuttaa luomansa ihmisen asuinpaikaksi (1. Moos. 2). Puutarhan keskelle hän kasvattaa kaksi puuta: elämän puun sekä hyvän- ja pahantiedon puun (1. Moos. 2:9). Jumala kieltää ihmistä syömästä hyvän- ja pahantiedon puun hedelmiä, "sillä sinä päivänä, jona siitä syöt, olet kuoleman oma" (1. Moos. 2:17). Syntiinlankeemusopin pohjalla olevassa kertomuksessa käärme houkuttelee ihmisen kuitenkin rikkomaan Jumalan kieltoa. Aadam ja Eeva karkotetaan paratiisista, jotta he eivät söisi myös elämän puusta. Jumala asettaa kerubit sekä salamoivan, leimuavan miekan vartioimaan elämän puulle johtavaa tietä, sillä "Ihminen on nyt kuin me: hän tietää sekä hyvän että pahan. Ettei hän nyt vain ota elämän puusta hedelmää ja syö ja niin elä ikuisesti!" (1. Moos. 3:22.)


title: Elämän puu

text: Kolmannen luvun kahden viimeisen jakeen päällekkäinen rakenne on antanut tutkijoille aiheen olettaa, että viimeisen jakeen maininta elämän puuta vartioivista kerubeista ja miekasta on myöhemmin kertomukseen tehty lisäys. Samoin jakeen 22 maininta elämän puusta on oletettu samassa yhteydessä lisätyksi. Kerubit, miekka ja ajatus kuolemattomuuden tavoittelusta viittaavat muinaisitämaiseen mytologiaan, josta Vanhaan testamenttiin on ilmeisesti lainattu myyttisiä symboleja.


title: Elämän puu

text: Elämän puu esiintyy muinaisen Lähi-idän taiteessa kolmannelta vuosituhannelta eaa. alkaen. Tavallisin elämän puun kuva on taatelipalmu, mutta myös muut puut tai kasvit voivat kuvata elämän puuta. Esimerkiksi Gilgamesh-eepoksessa kerrotaan meren pohjassa kasvavasta kasvista, jolla on nuorentava vaikutus. Elämän puun yhteyteen on usein piirretty kauriita tai vuohia, jotka kuvaavat luomakunnan ikuisen elämän kaipuuta. Palestiinasta on löydetty ajalta 1200 – 600 eaa. runsaasti sinettejä, joissa on elämän puun molemmille puolille kuvattu kädet kohotettuina seisova ihmishahmo. Muinaisen Assyrian taiteesta tunnetaan norsunluinen korkokuva, jossa elämän puuta vartioi kaksi siivekästä kerubia. Myös ensimmäisen Mooseksen kirjan salamoiva miekka on lainattu muinaisitämaisesta mytologiasta. Kyprokselta on löydetty rautakaudelle ajoitettu sinetti, jossa elämän puun kummallakin puolella on ihmishahmojen lisäksi miekkaa muistuttava ase.


title: Elämän puu

text: Kiinasta on löydetty veistos, joka esittää elämän puuta, lintua ja lohikäärmettä. Lohikäärme on usein kuolemattomuuden vertauskuva. Kiinalaisessa mytologiassa on myös tarina puusta, joka tuottaa persikan kerran kolmessa tuhannessa vuodessa. Tämän hedelmän syömällä voi saavuttaa kuolemattomuuden. Elämän puun tunsivat myös muun muassa asteekit.


title: Elämän puu

text: Raamatussa mainitaan elämän puu myös Sananlaskujen kirjassa: viisaus on "elämän puu niille, jotka siihen tarttuvat" (San. 3:18). Myyttinen kuolemattomuuden antava puu on tässä pelkistynyt onnellisuuden vertauskuvaksi. Vastaavalla tavalla elämän puuta on käytetty jakeissa 11:30 sekä Vanhan kirkkoraamatun jakeessa 13:12.


title: Elämän puu

text: Elämän puusta kerrotaan myös Johanneksen ilmestyksessä. Johannes näkee näyssä uuden Jerusalemin: "Kaupungin valtakadulla, virran haarojen keskellä kasvoi elämän puu. Puu antaa vuodessa kahdettoista hedelmät, uuden sadon kerran kuukaudessa, ja sen lehdistä kansat saavat terveyden." (Ilm 22:2) Elämän puu on vanhurskaan ihmisen palkka, ikuinen elämä Jumalan yhteydessä. "Autuaita ne, jotka pesevät vaatteensa: he pääsevät syömään elämän puusta ja saavat mennä porteista sisälle kaupunkiin." (Ilm. 22:14; myös 2:7 ja 22:19.)


title: Elämän puu

text: Juutalaisen mystiikassa kabbalassa elämän puuta käytetään Jumalan ja luomisen ymmärtämiseen. Se on eräänlainen kosmologia, tapa jäsentää maailmankaikkeutta. Elämän puu koostuu kymmenestä sefirasta, jotka on yhdistetty 22 polulla.


title: Virheen kasautumislaki

text: Virheen kasautumislakia eli keskivirheen kasautumislakia käytetään, kun mittaustuloksista ja niiden virheistä lasketaan jokin toinen suure ja sille virhe. Virheellä ei tässä tarkoiteta arkikielestä tuttua virhettä vaan jokaiseen mittaukseen liittyvää epätarkkuutta ja tuloksen epävarmuutta. Virhe kuvaa tässä tuloksen sisäistä tarkkuutta (englanniksi "precision").


title: Virheen kasautumislaki

text: Virhettä merkitään symbolilla formula_1, siten että formula_2:n virhe on formula_3. Suure formula_2 voi olla mikä tahansa suure, jonka virhettä halutaan kuvata. Esimerkiksi jännite formula_5, jolloin jännitteen virhe on formula_6. Jos on mitattu useampaan kertaan samaa suuretta, esimerkiksi johonkin tiettyyn matkaan kulunut aika, saadaan jakauma mittaustuloksia, jotka usein ovat normaalijakautuneita. Tällöin jakauman otoskeskiarvo on mittaustulos, jonka virhe on otoshajonta.


title: Virheen kasautumislaki

text: Esimerkki. On haluttu mitata kappaleen nopeus formula_7 mittaamalla kappaleen kulkema matka formula_8 ja matkaan kuluttama aika formula_9. Kappaleen nopeus formula_10, mutta mikä on tuloksen epävarmuus? Matkan ja ajan virheet (formula_11 ja formula_12) tunnetaan (esimerkiksi mittaustarkkuudesta), joten oikea tapa menetellä on laskea nopeuden virhe käyttäen virheen kasautumislakia, jossa virhe "kasautuu". Nopeuden virhe siis nimenomaan "ei" ole suoraan formula_13 vaan jotain muuta.


title: Virheen kasautumislaki

text: Olkoon formula_14 funktio, joka riippuu formula_15:stä muuttujista formula_16. Kullakin muuttujalla on virhe (formula_17) eli jokainen muuttuja voidaan ilmaista muodossa formula_18.


title: Virheen kasautumislaki

text: Jos muuttujat ovat riippumattomia, formula_19:n epävarmuus formula_20 johtuu jokaisen muuttujan yksittäisestä virheestä formula_21 ja se voidaan laskea yhtälöllä:


title: Virheen kasautumislaki

text: missä formula_23 on funktion formula_19 osittaisderivaatta muuttujan formula_25 suhteen.


title: Virheen kasautumislaki

text:
Jos muuttujat eivät ole toisistaan riippumattomia täytyy ottaa huomioon jokaisen muuttujaparin välinen kovarianssi formula_26 :
missä formula_28.


title: Virheen kasautumislaki

text: Lasketun tuloksen formula_19 epävarmuus voidaan nyt ilmaista formula_20:n avulla formula_31.


title: Virheen kasautumislaki

text: Tulos ja sen virhe esitetään lopullisessa muodossaan aina pyöristettynä samaan tarkkuuteen. Esimerkiksi, jos tulokseksi on laskettu "T" = 3,058 s ja virheeksi "ΔT" = 0,987 s, tulee tulos pyöristää "T" = 3 s ja virhe "ΔT" = 1 s. Virhe siis määrää kuinka monta merkitsevää numeroa tuloksesta ilmoitetaan. Yleensä tapana on ilmoittaa virhe (ja tulos) kahden yksikön tarkkuudella vain, jos virhe alkaa ykkösellä tai korkeintaan kakkosella. Esimerkiksi 1,06 mformula_320,15 m on oikein pyöristetty tai 0,97 mformula_320,21 m, mutta 2,17 mformula_320,37 m on kyseenalainen, sillä virhe alkaa kolmosella. Oikeampi pyöristys olisi 2,2 mformula_320,4 m.


title: Virheen kasautumislaki

text: Pyöristys tehdään aina tarkimman arvon perusteella. Jo pyöristettyä tulosta ei siis enää uudelleen pyöristetä vaan pyöristys tehdään alkuperäisestä tuloksesta. Esimerkiksi välituloksia ei pyöristetä. Jos aluksi virheen tiedetään olevan 0,345 m ja se pyöristetään kahteen merkitsevään desimaaliin 0,35 m. Uudelleen pyöristäminen aiheuttaisi pyöristyksen 0,4 metriin, vaikka oikea pyöristys pyöristämättömästä virheestä antaa pienemmän virheen 0,3 m (ja samalla tarkemmin ilmoitetun tuloksen!). Tulosta ja virhettä ei pidä pyöristää turhaan ylöspäin, jotta sitä ei keskimäärin yliarvioida tulossarjoissa.


title: Virheen kasautumislaki

text: Halutaan laskea resistanssi formula_36, kun on mitattu vastuksen läpi kulkeva virta formula_37 ja sen yli oleva jännite formula_5. Ohmin lain mukaan formula_39.


title: Virheen kasautumislaki

text: Mittausepävarmuudet tunnetaan suoraan vaikkapa yleismittarin asteikon tarkkuudesta formula_40 ja formula_41, jolloin laskettu epävarmuus formula_42 saadaan


title: Virheen kasautumislaki

text: Yksinkertaisemmin ilmaistava suhteellinen virhe formula_44 on siis neliöjuuri mitattujen suureiden suhteellisten virheiden neliöiden summasta.


title: Virheen kasautumislaki

text: Sijoitetaan laskuun vielä numerot. Oletetaan, että jännite formula_45 ja virta formula_46. Tällöin resistanssi


title: Virheen kasautumislaki

text: ja resistanssin virhe


title: Virheen kasautumislaki

text: Virheen pyöristyssääntöjen mukaan tulos ilmoitetaan pyöristettynä formula_49.


title: FK Astana-1964

text: FK Astana-1964 (, ) on jalkapalloseura Kazakstanin pääkaupungista Astanasta. Seuran edustusjoukkue pelaa Kazakstanin toiseksi korkeimmalla sarjatasolla 1. divisioonassa.


title: FK Astana-1964

text: Seura perustettiin vuonna 1964 nimellä "Dinamo". Vuonna 1975 nimi muutettiin "Tselinnikiksi", joka oli käytössä aina vuoteen 1997 asti lukuun ottamatta vuosia 1994–1996, jolloin nimenä oli "Tsesna". Vuonna 1997 nimeksi tuli "Astana", joka kuitenkin muuttui vuosiksi 1999–2006 muotoon "Ženis". Vuosina 2006–2009 nimi oli jälleen "Astana" ja vuosina 2009–2010 "Namys". Nimi "Astana-1964" otettiin käyttöön vuonna 2010.


title: FK Astana-1964

text: Seura oli mukana Superliigassa joka vuosi sen perustamisesta vuodesta 1992 lähtien ja oli 2000-luvun ensimmäisellä vuosikymmenellä maan menestyneimpiä seuroja. Kaudeksi 2009 seura kuitenkin pudotettiin 1. divisioonaan talousvaikeuksien vuoksi.


title: Hankain

text: Hankain on veneen airon tukipisteenä toimiva tappi, nivel tai nivelletty haarukka, joka kiinnitetään veneen reunalistaan tai asetetaan veneen reunassa olevaan reikään.


title: Hankain

text:
Kun metallisia hankaimia ei ollut vielä kehitelty, airon tukipisteenä käytettiin veneen parraslistaan, kaustaan, kiinnitettyä oksanhankaa ja airoa paikallaan pitävää vitsaslenkkiä. Airo tukeutuu soutaessa oksanhankaan, ja vitsaslenkki pitää airoa paikoillaan paluuliikkeen aikana. Kuivuessaan vitsaslenkillä on ikävä tapa ruveta häiritsevästi kitisemään, mutta siitä kiusasta soutaja selviää pitkäksi aikaa kastelemalla lenkin.
Hyvin toimivana ja yksinkertaisena hankaimena voitiin käyttää myös veneen laitaan sakarat ylöspäin naulattua hevosen kenkää.


title: Hankain

text: Kapeassa kilpaveneessä hankain kiinnitetään usein veneen laidan ulkopuolelle tuettuun kiinnityskohtaan, jotta pyyryn (airon kahva) ja hankaimen välinen etäisyys olisi riittävän suuri. Tämä mahdollistaa pitkien airojen käytön sekä soutajan jalkavoimien tehokkaan hyödyntämisen pitkän soutuliikkeen aikana.


title: Bob Kulick

text:
Bob Kulick (s. 16. tammikuuta 1950) on yhdysvaltalainen kitaristi. Hänet tunnetaan parhaiten KISS-yhtyeen studiomuusikkona ja taustahenkilönä. Kulick on soittanut muutamalla KISSin albumilla, mutta hän ei koskaan ollut bändin varsinainen jäsen. Vuonna 1982 julkaistulla Killersillä hän soitti lähes jokaisella raidalla yhtyeen alkuperäiskitaristi Ace Frehleyn oltua riidoissa muun bändin kanssa. Tämän lisäksi Kulick on soittanut KISSin laulaja-kitaristi Paul Stanleyn sooloalbumilla vuonna 1978 ja Stanleyn soolokiertueella 1989. Bobin veli Bruce Kulick on toiminut päätoimisena KISSin kitaristina.
Bob Kulick on soittanut myös Alice Cooperin bändissä vuosina 1977–1979 ja W.A.S.P.in albumeilla "The Crimson Idol" ja "Still Not Black Enough" sekä 1983 Michael Boltonin albumilla "Michael Bolton".


title: Moreran lause

text: Kompleksianalyysissä Moreran lauseen mukaan alueessa "D" määritelty jatkuva kompleksiarvoisen funktion "f" integraali pitkin kaikkia umpinaisia paloittain säännöllisiä polkuja. Siis


title: Moreran lause

text: kaikilla "D":n umpinaisilla paloittain säännöllisillä poluilla. Siten jos "f" on yksinkertainen suljettu käyrä, on "f" holomorfinen jokaisessa "D":n pisteessä.


title: Moreran lause

text: kaikilla umpinaisilla säännöllisillä poluilla "C". Siten jokaiselle kahdelle yksinkertaiselle käyrälle γ ja γ "D":n sisällä, joka alkaa pisteestä "z" ∈ "D" ja loppuu pisteeseen "z" ∈ "D", on voimassa


title: Moreran lause

text: joten


title: Moreran lause

text: on olemassa. Tämä on holomorfinen funktio ja


title: Moreran lause

text: on myös holomorfinen.


title: Moreran lause

text: Moreran lausetta voidaan käyttää osoittamaan summista tai integraaleista koostuvien funktioiden analyyttisyys. Esimerkkeinä tästä on Riemannin zeeta-funktio


title: Moreran lause

text: ja Gammafunktio


title: Moreran lause

text: Moreran lause antaa myös nopean todistuksen sille, että jono "f"("z") analyyttisiä funktioita kompleksitason avoimessa joukossa "D" suppenee kohti funktiota "f"("z") tasaisesti jokaisessa kompaktissa osajoukossa "K", on "f" analyyttinen. Ehto voidaan helposti rajoittamaan tapaukseen, missä "K" on suljettu kiekko.


title: Gangs of New York

text: Gangs of New York on 1800-luvun New Yorkin Five Pointsin slummikaupunginosaan sijoittuva elokuva. Elokuvan ohjasi Martin Scorsese ja sen käsikirjoittivat Jay Cocks, Steven Zaillian ja Kenneth Lonergan. Elokuvaa on löyhästi inspiroinut vuonna 1928 julkaistu kirja "The Gangs of New York".


title: Gangs of New York

text: "Gangs of New York" on tarina alkuperäisten asukkaiden ja irlantilaisten katolisten alamaailman taisteluista. Päähenkilö on nuori irlantilais-yhdysvaltalainen Amsterdam Vallon (Leonardo DiCaprio), joka saavuttaa Daniel Day-Lewisin esittämän William ”Bill the Butcher” Cuttingin, Natives-jengin johtajan luottamuksen. Cuttingin hahmo perustuu todelliseen historialliseen henkilöön, Bill ”The Butcher” Pooleen, joka oli Bowery Boys -nimisen jengin johtaja.


title: Gangs of New York

text: Elokuva on saanut arvostusta rajusta Yhdysvaltojen historian tulkinnastaan.


title: Gangs of New York

text: Elokuva sai kymmenen Oscar-ehdokkuutta (muun muassa paras elokuva, ohjaus ja miespääosa), muttei voittanut yhtäkään. Ohjaaja Scorsese palkittiin Golden Globella parhaasta ohjauksesta.


title: Gangs of New York

text: Elokuva alkaa kohtauksella vuoden 1846 Five Pointsista. Alkuperäisasukkaiden ja irlantilaisten maahanmuuttajien sota on raivonnut jo vuosia.


title: Gangs of New York

text: Alkuperäisasukkaita johtaa William ”Bill the Butcher” Cutting. Irlantilaisten maahanmuuttajien, ”Dead Rabbitsien” johtaja on Priest Vallon, katolinen, jolla on nuori poika Amsterdam. Priest yhdessä Amsterdamin, ”Happy Jack” Mulraneyn, Charles McGloinin, ”Hell-Cat” Maggien ja kauppias Walter ”Monk” McGinnin sekä muiden seuraajiensa kanssa kohtaavat Cuttingin ja ”WASPin” Paradise Squarellä, jossa syntyy taistelu näiden kahden joukon välillä. Taistelu päättyy, kun Cutting surmaa Priestin Amsterdamin ollessa todistamassa tätä tapahtumaa. Amsterdam ottaa isänsä puukon, juoksee pakoon ja hautaa puukon. Amsterdam saadaan kiinni ja hänet viedään orpokotiin.


title: Gangs of New York

text: Kuusitoista vuotta myöhemmin Amsterdam vapautuu vankilasta ja palaa Five Pointsiin. Hän alkaa heti suunnitella kostoaan Billille. Amsterdam tapaa vanhan ystävänsä Johnnyn, joka esittelee Amsterdamin Bill the Butcherille. Johnnyn pieni kopla varastaa Billille ja pian Amsterdamista tulee Billin oikea käsi.


title: Gangs of New York

text: Amsterdam tapaa myös kleptomaani Jenny Everdeanen, joka kiertelee Manhattania esittäen neitoa. Amsterdam huomaa Jennyn varastaneen hänen Pyhän Mikaelin riipuksensa, jonka hän sai isältään. Amsterdam lähtee jahtaamaan Jennyä ja saa riipuksensa takaisin.


title: Gangs of New York

text: Amsterdam saavuttaa Bill the Butcherin luottamuksen ja Billistä tulee hänen mentorinsa. Heistä tulee vastahakoisesti Boss Tweedin kumppaneita, joka johtaa poliittista organisaatota Tammany Hallia. Amsterdamille selviää, että Five Pointsin taistelua, jossa Bill voitti ”Dead Rabbitsit” juhlitaan vuosittain seremoniassa. Amsterdam suunnittelee tappavansa Billin tässä seremoniassa, Five Pointsin yhteisön edessä, jotta hänen kostonsa ei olisi pelkästään henkilökohtainen vaan julkinen. Siitä huolimatta hänen ja Billin suhteesta alkaa tulla lämpimämpi ja luottamuksellinen.


title: Gangs of New York

text: Amsterdam pelastaa Billin murhayritykseltä "Uncle Tom's Cabin" -esityksen aikana. Tämä oli Amsterdamille välttämätöntä, jotta hän voisi toteuttaa oman suunnitelmansa. Bill ja Amsterdam vetäytyvät hotelliin, jossa Amsterdam näkee Jennyn hoitavan haavoittunutta Billiä. Amsterdam lähestyy Jennyä, ja he alkavat riidellä mikä johtaa heidät sänkyyn. Samana yönä Amsterdam herää nähden Billin istumassa tuolissa yllään Yhdysvaltojen lippu. Bill alkaa puhua Amsterdamille kunnioituksestaan Priest Vallonia kohtaan ja siitä, että Amsterdamista oli tullut hänelle poika, jota hänellä ei koskaan ollut.


title: Gangs of New York

text: Illan seremonia jatkuu ja Johnny, joka oli myös ihastunut Jennyyn näkee hänet Amsterdamin kanssa. Hän päättää tästä syystä kavaltaa Amsterdamin Billille. Hän paljastaa, että Amsterdam on tosiasiassa Priest Vallonin poika ja kertoo tämän aikeista murhata Bill. Seremonian jatkuessa Bill asettaa syötin Amsterdamille näyttämällä veitsenheittonäytöksen, jossa Jenny on mukana. Bill miltei heittää veitsellä Jennyä kurkkuun. Billin ollessa huomion keskipisteenä Amsterdam heittää häntä samalla puukolla, jolla Bill oli tappanut Priestin. Bill torjuu hyökkäyksen helposti ja heittää Amsterdamia puukolla vatsaan. Bill nujertaa Amsterdamin yleisön ylistäessä häntä, mutta Bill ei tapakaan Amsterdamia, vaan antaa tämän elää häpeässä, kuvastaen Priestin toimia häntä vastaan.


title: Gangs of New York

text: Amsterdam selviää pahoista vammoistaan Jennyn sairaanhoidon ansiota. Jenny pyytää Amsterdamia lähtemään mukaansa San Franciscoon, mutta Amsterdam kieltäytyy. Näiden kahden luona vierailee Monk McGinn, joka antaa Amsterdamille partaveitsen, jonka oli vienyt Priestin ruumiilta tämän kuollessa ja kertoi, että oli aika astua esiin piilosta.


title: Gangs of New York

text: Amsterdam vahvistaa paluunsa ripustamalla kuolleen jäniksen aidalle Paradise Squarelle. Bill määrää Happy Jackin (joka oli nykyisin poliisi Billin palveluksessa) selvittämään viestin lähettäjän. Jack jäljittää Amsterdamin ja ajaa hänet paikallisen kirkon katakombeihin, jossa Amsterdam surmaa hänet. Hän ripustaa Jackin ruumiin Paradise Squarelle, jossa Bill harmittelee helposti lahjottavan poliisin menetystä.


title: Gangs of New York

text: Boss Tweed lähestyy Amsterdamia suunnitelmalla voittaa Bill: he ehdottavat Monk McGinniä sheriffin virkaan. Monk voittaa vaalit ja hänestä tulee näin sheriffi. Bill vierailee Monkin kaupassa ja surmaa hänet tämän omalla sauvalla. Monkin kuoleman jälkeen Amsterdamin gangsterijoukko ottaa nimekseen ”Dead Rabbits”.


title: Gangs of New York

text: Kutsuntamellakat loppuvat, kun Amsterdamin ja Billin joukot valmistautuvat taisteluun. Monet kaupungin asukkaista joutuvat mellakoijien hyökkäysten kohteeksi. Pohjoisvaltioiden armeijan sotilaat marssivat ympäri kaupunkia yrittäen taltuttaa mellakoita.


title: Gangs of New York

text: Billin ja Amsterdamin gangsterijoukot kohtaavat samalla hetkellä Paradise Squarellä. Silloin aremeijan kanuunat alkavat tulittaa kaupunkia, suoraan Paradise Squarelle juuri kun molempien joukot ovat aloittamassa taistelun. Molempien puolien gangstereista monet kuolevat ja savuverho peittää alueen. Bill ja Amsterdam selviytyvät sotilaiden voimakkaasta tulituksesta. Molemmat lentävät maahan toisen kanuunan ammuksen seurauksena. Kun savu selkenee, Bill huomaa haavoittuneensa. Katsoessaan tuhoa Bill sanoo viimeisinä sanoinaan ”Thank God I die a true American” ja antaa Amsterdamin puukottaa hänet kuoliaaksi.


title: Gangs of New York

text: Viimeisissä kohtauksissa kuolleet on koottu yhteen hautajaisiin. Billin ruumis on viety Brooklyniin ja haudattu taivaanrantaan Priest Vallonin viereen. Jenny ja Amsterdam vierailevat hautausmaalla Amsterdamin haudatessa puukon, joka surmasi hänen isänsä. Elokuva päättyy näkymiin samasta paikasta kaupungin kasvusta vuodesta 1864 nykypäivään.


title: Nuori Johannes

text: Nuori Johannes on Mika Waltarin historiallinen romaani, joka on kirjoitettu vuonna 1951, mutta ilmestyi postuumisti vasta vuonna 1981. Kyseessä oli alkujaan Waltarin hylkäämä vuonna 1952 ilmestyneen "Johannes Angeloksen" ensimmäinen käsikirjoitus. Kun Waltari päätti aloittaa "Johannes Angeloksen" tarinan suoraan Konstantinopolin piirityksestä, päähenkilön aiempia vaiheita kuvannut monta sataa sivua pitkä käsikirjoitus jäi tarpeettomaksi. Waltarin kuoleman jälkeen erillisenä romaanina julkaistu "Nuori Johannes" toimii näin "Johannes Angeloksen" esiosana. "Johannes Angeloksen" päiväkirjamuodosta poiketen "Nuori Johannes" noudattaa tavanomaista romaanikerrontaa.


title: Nuori Johannes

text: Romaani seuraa 1400-luvun alkupuolella eläneen Johannes Angeloksen elämän vaiheita eri maissa ennen hänen päätymistään Konstantinopoliin. Kirjassa seurataan muun muassa Firenzen kirkolliskokousta. Romaani alkaa keskeltä Johanneksen elämää eikä paljasta mitään hänen alkuperästään, joka tulee ilmi vasta "Johannes Angeloksen" lopussa.


title: John Barth

text: John Simmons Barth (s. 27. toukokuuta 1930 Cambridge, Maryland) on yhdysvaltalainen kirjailija ja kirjallisuudentutkija. Barthin nimi liitetään postmodernismiin Thomas Pynchonin, Robert Cooverin, William H. Gassin ja Donald Barthelmen ohella.


title: John Barth

text: Barth aloitti musiikin opinnot, mutta siirtyi pian Johns Hopkinsin yliopistoon opiskelemaan kirjallisuutta ja luovaa kirjoittamista. Hän suoritti alemman korkeakoulututkinnon vuonna 1951 ja seuraavana vuonna ylemmän M.A. -tutkinnon. Hän on työskennellyt Pennsylvanian, Buffalon ja Johns Hopkinsin yliopistoissa sekä vierailevana professorina Bostonin yliopistossa. Hän jäi eläkkeelle akateemisesta virastaan vuonna 1995.


title: John Barth

text: Barth on usein kirjoittanut teospareja, minkä kirjailija arvelee johtuvan siitä, että hänellä on kaksoissisar. Ensimmäisiä romaanejaan, "The Floating Opera" (1956, suom. "Uiva ooppera") ja "The End of the Road" (1958, suom. "Matkan pää") Barth kutsuu ”nihilistiseksi komediaksi” ja ”nihilistiseksi tragediaksi”. Niitä leimaa musta huumori ja absurdi maailmankokemus. Ne ovat sukua Jean-Paul Sartren eksistentialistiselle romaanille.


title: John Barth

text: Seuraavassa teosparissa "The Sot-Weed Factor" (1960, "Tupakkakauppias") ja "Giles Goat-Boy" (1966, "Giles vuohipoika") Barth luopuu realistisesta kerronnasta. "The Sot-Weed Factor" on pastissi, jossa Barth parodioi 1700-luvun englantilaisia romaaneja. Barth on todennut näistä romaaneistaan, että ne ovat romaaneja, jotka jäljittelevät romaanin muotoa, Ne on kirjoittanut kirjailija, joka jäljittelee kirjailijan roolia.


title: John Barth

text: "Giles Goat-Boy" on allegorinen kehityskertomus, jonka päähenkilö kasvaa vuohesta ihmiseksi ja yliopiston Suureksi Opettajaksi (Grand Tutor). Päähenkilön isä on tietokone, jonka näkökulmasta tarina kerrotaan. Tapahtumat sijoittuvat yliopiston kampukselle, joka jakautuu itä- ja länsiosaan (East Campus ja West Campus), joista vastaavat tietokoneet EASAC ja WESAC (West Campus Automatic Computer). Teoksessa on runsaasti muitakin binaarioppositiopareja, kuten mies/nainen, mieli/ruumis, itä/länsi. Giles työskentelee yliopistossa, joka vertautuu teoksessa universumiin (university/universe). Barth on sijoittanut juonen pohjaksi Joseph Campbellin ja Lord Raglanin tulkintoja sankarimyytistä. Romaania kirjoittaessaan hän piti edessään tehtäväluetteloa, että saisi upotettua kirjaansa kaikki Campbellin "Sankarin tuhannet kasvot" -teoksessa luetellut myytit.


title: John Barth

text: "Lost in the Funhouse" (1968, "Eksynyt huvitalossa") –novellikokoelmaa käytetään yliopistoissa kurssikirjana.


title: John Barth

text: "Chimera" (1972) ja kirjeromaani "LETTERS" (1979) muodostavat käännekohdan Barthin tuotannossa. Yksi "LETTERS"-romaanin päähenkilöistä on kirjailija ja muut Barthin aikaisempien teosten henkilöhahmoja tai näiden jälkeläisiä. "LETTERS" tarkastelee Yhdysvaltojen historiaa hävinneiden kannalta: intiaanien, Yhdysvaltojen itsenäisyyttä vastaan taistelleiden, sisällissodassa hävinneiden näkökulmasta. Barth kääntää virallisen historiankirjoituksen tavallaan nurin päin.


title: John Barth

text: "Sabbatical" (1982, "Sapattivuosi") ja "The Tidewater Tales" (1987, "Tidewaterin tarinat") muodostavat teosparin, jonka teemoina ovat kirjoittamisen ohella rakkaus ja kuolema.


title: John Barth

text: Barth sai National Book Awardin vuonna 1973 teoksestaan "Chimera". Palkinto jakautui kahtia, niin että toinen palkittu oli John Edward Williams.


title: John Barth

text: Barth on kirjoittanut myös teoreettisia artikkeleita. Hän osallistui 1960-luvulla kirjallisuuden ja romaanin kuolemaa käsittelevään keskusteluun artikkelillaan "The Literature of Exhaustion" (1967, Uupumuksen kirjallisuus). Siinä hän katsoo, että jos perinteisen romaanin keinot on käytetty loppuun, voivat romaanikirjailijat kirjoittaa fiktiota fiktion kirjoittamisesta ja täten luoda uudenlaista kirjallisuutta. Myöhemmin hän täydensi näkemyksiään esseessään "The Literature of Replenishment" (1979, Uuden runsauden kirjallisuus). Barth katsoo esimerkiksi Italo Calvinon romaanin "Kosmokomiikkaa" (1965) ja Gabriel García Márquezin teoksen "Sadan vuoden yksinäisyys" (1967) edustavan uudenlaista kirjallisuustyyppiä, joka täydentää vanhaa ja väsähtänyttä kirjallisuutta. Barthille esimerkiksi Samuel Beckettin ja Vladimir Nabokovin teokset edustavat jo keinonsa loppuun käyttänyttä kirjallisuutta, joka tuntuu kulkevan kohti omaa kuolemaansa.


title: Tauntaun

text: Tauntaunit ovat kuvitteellisia George Lucasin "Tähtien sota" -elokuvien olentoja.


title: Tauntaun

text: Tauntaunit ovat kaksijalkaisia, lyhytkäsisiä ja karvaisia matelijoita, jotka asuvat jääplaneetta Hothilla.


title: Tauntaun

text: Tauntaunit esiintyivät elokuvassa "Imperiumin vastaisku", jossa Kapinaliitto on perustanut uuden tukikohdan Hothin planeetalle. Kesytettyjä tauntauneja käytettiin tukikohdassa ratsuina. Tauntaunit elävät ankeissa olosuhteissa, wampojen kaltaisten petojen ja jäätävän pakkasen armoilla. Turkkinsa vuoksi ne kestävät hyvin kylmää, mutta elokuvassa se tauntaun, jolla Luke Skywalkeria pelastamaan tullut Han Solo ratsasti, kuoli kylmyyteen. Olentojen sisälmykset haisevat mutta lämmittävät ja suojaavat kylmältä.


title: DMB

text: DMB on lyhenne seuraavista asioista:


title: FK Atyrau

text: Futbolnyi klub "Atyrau" on jalkapalloseura Atyraun kaupungista Kazakstanista. Se pelaa maan pääsarjassa Superliigassa.


title: FK Atyrau

text: Seura on perustettu vuonna 1980 nimellä "Prikaspijets", nykyinen nimi otettiin käyttöön vuoden 1981 jälkeen, tosin vuonna 2000 seura tunnettiin nimellä "Ak Žaibyk". Pääsarjaan seura nousi vuonna 2001.


title: Suomi-Rockin Korkeakoulu

text: The Boys: Suomi-Rockin korkeakoulu on suomalaisen rockyhtye Eero ja Jussi & The Boysin kokoelma-albumi.


Turun tietotekniikan tutkimus- ja koulutuskeskus (lyh. TUCS, , ) on Turun yliopiston ja Åbo Akademin yhteinen tutkimus- ja opetuskeskus. TUCS on perustettu 21.3.1994. Sen tehtävänä on koordinoida yhteistä tietoteknologian tutkimusta ja opetusta sekä yritysyhteistyötä. TUCS:n tavoitteena on keskittää yliopistojen laaja tarjonta IT-alan syventävistä opinnoista ja tutkimuksesta. Keskuksen tilat sijaitsevat Turussa Turku Science Parkin alueella.


title: Turun tietotekniikan tutkimus- ja koulutuskeskus

text: TUCS:in tohtorikoulusta valmistui vuonna 2004 12 tohtoria. Keskuksen johtajana on vuodesta 2015 lähtien toiminut professori Ion Petre. TUCS:ssa aloitti vuonna 1994 toimintansa Suomen ensimmäinen tutkijakoulu.


text:
Matemaattis-luonnontieteellinen tiedekunta
Turun kauppakorkeakoulu


text: Fakultetsområdet för naturvetenskaper och teknik


text: Turun tietotekniikan tutkimus- ja koulutuskeskuksen opetus- ja tutkimustoiminta tapahtuu maisteriohjelmissa ja tutkijakouluissa sekä tutkimusryhmissä. Keskuksen toimintaa koskeva päätöksenteko tapahtuu johtokunnassa. TUCS:in johtajana toimii professori Ion Petre.


text: Tutkimustyö TUCS:issa tapahtuu neljässä TUCS Tutkimusohjelmassa ja 17 TUCS Tutkimusyksikössä.


text: TUCS on Euroopan teknologiainstituutin EIT ICT Labsin affiliate partner.


text: TUCS on European Educational Forumin (lyh. EEF) jäsen. EEF:iin kuuluu seitsemän eri yliopistojen yhteistä tutkimuskeskusta Tanskassa, Alankomaissa, Suomessa, Italiassa, Saksassa ja Yhdistyneessä kuningaskunnassa.


text: TUCS on mukana kansallisessa, ICT-alan ammattilaisille suunnatussa INFORTE-ohjelmassa, joka on suunniteltu tarjoamaan verkostoitumista ja koulutustilaisuuksia suomalaisissa yrityksissä, ammattikorkeakouluissa ja julkishallinnossa toimiville ammattilaisille.


text: TUCS on osa Finnish Graduate Schools in Information Technology (Figsit) -verkostoa. Verkoston tavoite on parantaa tietojenkäsittelytieteen ja informaatioteknologian tohtorikoulutettavien koulutuksen ja ohjauksen laatua ja määrää mahdollisimman pienillä lisäkustannuksilla.


title: Niagara (elokuva)

text:
Niagara on vuonna 1953 valmistunut dramaattinen trilleri ja film noir -elokuva. Elokuvan pääosissa ovat Marilyn Monroe, Joseph Cotten ja Jean Peters.
Monroe on petollisen ja manipuloivan vaimon roolissaan elokuvan kantava voima. Peters taas esittää Cottenin ja Monroen esittämän pariskunnan ystävätärtä. Toisin kuin monet muut sen aikaiset film noir -elokuvat Niagara kuvattiin Technicolor-järjestelmällä. Elokuva oli ensi-iltavuonna Foxin kassamagneetteja elokuvien "Herrat pitävät vaaleaveriköistä" ja "Kuinka miljonääri naidaan" ohella, ja Monroesta tuli sen ansiosta 1950-luvun suurimpia naistähtiä. Elokuvaa pidetäänkin usein Marilynin läpimurtoroolina.


title: Niagara (elokuva)

text: Toisena kuherruskuukautenaan Polly (Jean Peters) ja Ray (Casey Adamsin) Cutler saapuvat Niagaran putouksille majataloon ja tapaavat siellä toisen pariskunnan, Rose (Marilyn Monroe) ja George (Joseph Cotten) Loomisin. Rose on huomattavasti nuorempi kuin aviomiehensä.


title: Niagara (elokuva)

text: Sodasta tullut George kärsii jatkuvasti masennuksesta ja on juuri päässyt pois psykiatrisesta sairaalasta. Rose tekee kaikkensa sekoittaakseen miehensä pään entistä pahemmin; hän muun muassa pukeutuu tahallisen provosoivasti - kaksinaismoralistiseen aikakauteen nähden jopa rivoa hipovan avokaulaisiin pukuihin.


title: Niagara (elokuva)

text: Yhtenä päivänä putouksilla Polly näkee Rosen suutelevan nuoren miehen (Richard Allan) kanssa. Myöhemmin Rose ja mies suunnittelevat puhelimessa Georgen murhaamista, suunnitelmana on tönäistä mies vesiputousten näköalapaikalta alas ja lavastaa se itsemurhaksi.


title: Niagara (elokuva)

text: Murhasuunnitelma jää kuitenkin toteutumatta, kun nuori mies kuolee. George arvaa vaimonsa osuuden suunnitelmassa ja työntää rakastajan koskeen putouksien alla olevalta Tuulien sillalta, mutta ottaa kuitenkin tämän kengät luovuttaessaan pois vierailua varten lainaamansa sadevaatteet ja saappaat. Kun vedestä löydetään ruumis, kaikki olettavat sen olevan George. Rose tunnistaa miehensä kengät ja menee ruumishuoneelle tunnistamaan miehensä ruumiin. Kun Rose huomaa ruumishuoneella rakastajansa kuolleen ja miehensä olevan elossa, hän joutuu järkytyksestä sairaalaan.


title: Niagara (elokuva)

text: Kaupungissa on kellotorni, jonka koneisto soittaa toivesävelmiä; Rose ja rakastaja olivat sopineet että heidän yhteinen mielisävelmänsä tornin soittamana olisi merkki onnistuneesta murhasta - mutta George tietääkin asian ja jättää tornille pyynnön soittaa sävelmää jatkuvasti.


title: Niagara (elokuva)

text: Sairaalassa oleva Rose joutuu paniikkiin ja lähtee epätoivoiselle pakomatkalle päästäkseen miestään pakoon. Raivostunut George saa kuitenkin Rosen kiinni, ja kovan takaa-ajon jälkeen murhaa hänet.


title: Niagara (elokuva)

text: Tekonsa seuraukset tajuttuaan George päättää lähteä pakomatkalle. Hän varastaa veneen, johon joutuu myös Polly, ja vene suuntaa suoraan Niagaran putouksille. Polly onnistutaan pelastamaan kiveltä keskeltä putouksen harjaa, mutta George putoaa veneensä kanssa alas varmaan kuolemaan. Elokuva päättyy kuviin Niagaran putouksista.


title: Hämeenlinnan rautatieasema

text: Hämeenlinnan rautatieasema (, ) on Suomen rataverkolla Hämeenlinnassa sijaitseva pääradan rautatieasema. Se on yksi Suomen vanhimpia rautatieliikennepaikkoja, sillä maan ensimmäinen rautatieosuus avattiin vuonna 1862 Helsingin ja Hämeenlinnan välille.


title: Hämeenlinnan rautatieasema

text: Hämeenlinna sijaitsee Helsingin ja Tampereen puolivälissä, ja siksi rautatiellä on varsin paljon läpikulkuliikennettä, vaikkei Hämeenlinna olekaan risteysasema. Hämeenlinnassa pysähtyvät kaikki Helsingin ja Tampereen välillä liikennöivät henkilöjunat lukuun ottamatta Pendolino-junia, tosin vuoteen 2006 asti myös Pendolinot pysähtyivät Hämeenlinnassa. Hämeenlinnan asemalla on vuonna 1999 rakennettu alikulkutunneli, joka korvasi edellisen 1960-luvun puolivälissä valmistuneen tunnelin. Helsinkiin liikennöidään raiteelta 1 (muutama juna käyttää raidetta 2) sekä Tampereen suuntaan raiteelta 3.


title: Hämeenlinnan rautatieasema

text: Hämeenlinnan asemarakennus siirtyi VR-Yhtymän omistukseen vuonna 1995. Tavaramakasiini siirtyi eräiden muiden rakennusten ohella Ratahallintokeskukselta Senaatti-kiinteistöille vuonna 2007. Asema-alueen itäreunalle valmistui uusi tavararatapiha vuonna 1996. Museovirasto on luokitellut Hämeenlinnan rautatieaseman alueen valtakunnallisesti merkittäväksi rakennetuksi kulttuuriympäristöksi.


title: Hämeenlinnan rautatieasema

text: Keinusaaren kaupunginosassa sijaitsevan aseman kautta kulkevat Hämeenlinnan kaupunkiliikenteen linja-autot ja siellä on myös taksiasema.


title: Hämeenlinnan rautatieasema

text: Asemalta runsaat kaksi kilometriä pohjoiseen, hotelli Aulangon tuntumassa, sijaitsi kesäisin käytössä ollut seisake vesibussireitti Hopealinjan laiturin kohdalla vuosina 1953–1981.


title: Hämeenlinnan rautatieasema

text: Rautatieasema sijaitsi vuoteen 1915 saakka Hämeenlinnan maalaiskunnan alueella. Kun aseman seutu liitettiin Hämeenlinnan kaupunkiin, siellä oli vain jonkin verran tehdas- ja asutusalueita. Myöhemminkään rautatieaseman ympäristöön ei ole syntynyt merkittävää liikekeskusta, vaan Hämeenlinnan hallinto- ja liikekeskus ovat pysyneet Vanajaveden länsipuolella. Hämeenlinna oli Helsingistä pohjoiseen suuntautuneen rautatien päätepiste vuoteen 1876 saakka, jolloin valmistui rautatie Tampereelle. Tätä ennen liikenne Tampereelle ja muualle pohjoisen suuntaan hoidettiin vesitse Vanajavettä myöten, jolloin laivojen lähtöpaikkana oli kilometrin päässä rautatieasemalta pohjoiseen sijainnut satama.


title: Hämeenlinnan rautatieasema

text: Hämeenlinnan ensimmäisen asemarakennuksen suunnitteli arkkitehti Carl Albert Edelfelt. Se oli Helsingin ja Tikkurilan rautatieasemien ohella yksi kolmesta tiilirakenteisesta Helsinki-Hämeenlinna-radan asemarakennuksesta. Vanha rautatieasema tuhoutui sisällissodan aikana Hämeenlinnan valtauksen yhteydessä 26. huhtikuuta 1918, kun saksalaisten ampuma kranaatti osui ratapihalla seisoneeseen punaisten ammusjunaan, joka räjähtäessään sytytti asemarakennuksen tuleen.


title: Hämeenlinnan rautatieasema

text: Nykyisen punatiilisen asemarakennuksen on piirtänyt Thure Hellström, ja se on valmistunut vuonna 1921. Rakennus on lähes samanlainen kuin Hellströmin hieman aikaisemmin Koiviston kauppalaan suunnittelema ja sittemmin hävinnyt asemarakennus. Hämeenlinnan aseman matkatavarasiipeä on jatkettu 1960-luvulla. Asema-alueella sijaitsee myös muun muassa tiilinen veturitalli sekä puisia ja tiilisiä varastorakennuksia rautatien alkuajoilta. Asemaa ympäröivä lehmuspuisto on pitkälti alkuperäisessä asussaan. Rautatieaseman eteläpuolelle valmistui Viipurintien ylikulkusilta vuonna 1954. Asemarakennuksen pohjoispää turmeltui pahoin 22. tammikuuta 1984 syttyneessa tulipalossa.


title: Sungir

text: Sungir () on myöhäispaleoliittinen kivikauden asuinpaikka Venäjällä Vladimirin alueella. Se oli asuttu noin 30 000–25 000 vuotta sitten Valdai-jääkauden Brjansk-interstadiaalin aikana. Paikalta on löydetty jääkauden huippuvaihetta edeltäviä hautoja. Sungirin asutus oli Gravetten kulttuurin aikalainen.


title: Sungir

text: Sungirista on löydetty majoja, tulisijoja, kuoppia, hautoja ja peuran, naalin, mammutin, ahman, alkuhärän, biisonin, suden, hevosen sekä jäniksen jäännöksiä. Sungir oli luultavasti kesäasuinpaikka. Löydetyistä esineistä vain 3,6 % on kivisiä työkaluja.


title: Sungir

text:
Sungir on Vladimirin kaupungin lähellä noin 190 kilometriä Moskovasta itäkoilliseen 56. leveysasteella. Hehtaarin laajuisesta alueesta on tutkittu vain murto-osa.
Paikak oli radiohiiliajoitsuten mukaan asuttu noin 32 050–28 550 eaa., siitepölyanalyysin mukaan ehkä melko lämpimänä GI-5-interstadiaalina.
Tällöin paikka olisi luultavimmin asuttu joskus vuosien 30 500–30 100 eaa. aikoihin.


title: Sungir

text: Jääkauden kylmimmän vaiheen aikana, 24 000–21 000 kalenterivuotta sitten, Sungirin alueelle levisi ruohotundra. Jäätikkö laajeni maksimissaan sadan kilometrin päähän Sungirista.


title: Sungir

text: Sungirissa oli asuttu jo Moustierin ja Aurignacin kulttuurien ajoista lähtien, ja asutusta oli vielä viime jääkauden huippukohdan alkuvaiheessa. Sungiriin liitetään varhais Aurignacin lehtimäiset kärjet, mutta jotkut ovat sitä mieltä, että kulttuuri on Kostjonkin esivaihetta. Osa esineistä on alkeellisia. Jääkauden lämpimämänä kautena 29 000–25 000 vuotta sitten Sungirissa oli tundraa, mutta kun jää alkoi levitä pohjoisesta, olosuhteet muuttuivat sietämättömiksi, liian kylmiksi riistaeläimille. Uskotaan ihmisten muuttaneen etelämmäksi, toisten uskotaan kuolleen kylmään.


title: Sungir

text: Sungirissa lienee ollut tilapäinen kesäleiri, joka oli pitkään käytössä. Sieltä on löydetty ensimmäiset ikiroutaan kaivetut haudat ajalta 30 000–28 000 vuotta sitten. Niihin on pantu tarve-esineitä. Ruumiissa on punamultatäpliä. Joillakin on yllään hienot, helmin koristellut vaatteet. Miehen mukana haudassa oli naisen pääkallo. Poika ja tyttö olivat päät vastakkain. Haudassa oli sormuksia, koruja, tuhansia luuhelmiä, naalin hampaita sekä aseita: keihäitä, keihäslinkoja ja veitsiä. On löydetty paitsi hautoja myös peuran, hevosen, mammutin, napaketun, jäniksen, biisonin ynnä muiden eläinten jäännöksiä.


title: Sungir

text: Sungirista on löydetty 2-puolisesti iskettyjä, ellipsinmuotoisia veitsiä sekä pitkiä ja lyhyitä kolmiomaisia kärkiä.


title: Sungir

text: Sungirista löydettyjen äidin ja lapset geentitukimuksen mukaan äitilinjan haploryhmän tyyppi on H2a2a, jossa on mutaatio H17'27 (H17a)


title: Voikukkarauta

text: Voikukkarauta on hyvin kapeateräinen työväline, joka on tarkoitettu rikkaruohojen kitkemiseen. Se on pitkäpiikkinen juurikashara, jolla voi kaivaa syvälle ulottuvan voikukan juuren pois. Väline sopii hyvin myös esimerkiksi piharatamoiden poistamiseen.


title: Priorisointi

text: Priorisointi on minkä tahansa tekemisen asettamista tärkeysjärjestykseen. Tavoitteena on tehostaa toimintaa ja säästää kustannuksia.


title: Priorisointi

text: Priorisointia joudutaan pohtimaan terveydenhoidossa, kun sen kustannukset nousevat. Vanheneva väestö, kallistuva lääketieteellinen teknologia ja lääkkeet sekä ihmisten lisääntyvät vaatimukset johtavat kestämättömään terveydenhuollon kustannuskehitykseen. Tällöin mietittäväksi tulee toiminnan tehostaminen ja mahdollisesti joidenkin hoitojen lopettaminen.


title: Priorisointi

text: Mahdollisia keinoja priorisoinnin toteuttamiseksi on monia, ja nämä herättävät tavallisesti ristiriitaisia mielipiteitä. Olisiko oikein hoitaa vakavissa sairauksissa esimerkiksi ensisijaisesti nuoria ihmisiä (koska näillä on enemmän odotettavia elinvuosia) vai listata hoidettavat sairaudet ja karsia vain vähän haittaa aiheuttavia tiloja pois julkisen hoidon piiristä (esimerkiksi suonikohjut, peräpukamat, kosmeettinen kirurgia, lapsettomuushoidot)? Tulisiko ihmisen oman sairautta mahdollisesti edistävän toiminnan rajoittaa hoitoon pääsyä (esimerkiksi tupakoitsijan keuhkosyöpä)?


title: Priorisointi

text: Yleisimmin on kannatettu sitä, että vain vähäisessä määrin tehokkaita hoitoja rajoitetaan ja tehokkaampiin panostetaan. Toiset vastustavat koko priorisointia katsoen sen aiheuttavan epätasa-arvoa hoidettavien potilaiden välille. Toiset pitävät priorisointia ehdottomasti tarvittavana välineenä terveydenhuollon tehokkaan toiminnan takaamiseksi.


title: Edgeøya

text: Edgeøya on Norjan Huippuvuoriin kuuluva asumaton saari. Sen pinta-ala, 5 073 km², tekee siitä Huippuvuorten kolmanneksi suurimman saaren Länsimaan ja Koillismaan jälkeen.


title: Edgeøya

text: Edgeøyan löytäjästä ja löytämisajankohdasta ei ole täyttä varmuutta, mutta saari nimettiin brittiläisen Thomas Edgen (k. 1624) mukaan.


title: Edgeøya

text: Edgeøya kuuluu Kaakkois-Huippuvuorten luonnonsuojelualueeseen.


title: Uljas Kandolin

text: Uljas Salomon Kandolin (ent. Niskanen, ) oli suomalainen näyttelijä. Ennen näyttelijänuraansa Kandolin toimi sukeltajana.


title: Uljas Kandolin

text: Kandolin oli alkujaan sukeltaja kasvatti-isänsä sekä oikean isänsä tapaan, mutta kiinnostui näyttelemisestä 1940-luvulla ja siirtyi Eino Salmelaisen näyttelijäkurssille. Sieltä hänet kiinnitettiin Karhumäen Teatteriin ja näytteli myöhemmin Helsingin Kansanteatterissa.


title: Uljas Kandolin

text: Kandolin teki pitkän uran kotimaisen elokuvan parissa, hänen ensimmäinen roolinsa oli vuonna 1946 valmistuneessa Ilmari Unhon ohjaamassa elokuvassa "”Minä elän”". Viimeisessä elokuvaroolissaan hän esitti Topi Taavitsaista Matti Kassilan ohjaamassa "Nataliassa" vuodelta 1979. Hän kuoli seuraavana vuonna. Kandolin esiintyi pitkään Helsingin kaupunginteatterissa, jossa hänen menestynein esityksensä oli maitomies Tevjen rooli näytelmässä "Viulunsoittaja katolla" (1965). Tästä esityksestä peräisin olleita kuvia käytettiin muun muassa esityksen pohjana olleen Šolom Aleichemin kirjan "Tevje, maitomies" uuden suomennoksen kuvituksena.


title: Uljas Kandolin

text: Usein Kandolinilla oli konnan rooli, kuten esimerkiksi elokuvissa "Ei ruumiita makuuhuoneeseen" ja "Isaskar Keturin ihmeelliset seikkailut", mutta Kandolin esitti myös ylikonstaapeli Salomon Koukkua kolmessa Tarkaksen elokuvassa: "Paksunahka" (1958), "Opettajatar seikkailee" (1960) ja "Oksat pois..." (1961). Vuonna 1954 Kandolin sai parhaan miessivuosan Jussin elokuvasta "Kovanaama".


title: Uljas Kandolin

text: Lähde filmografialle


title: Mais

text: Mais on Marisa Monten toinen levy. Se ilmestyi vuonna 1991. Levyllä kuullaan 12 laulua. Tekijöiden joukossa on mm. Caetano Veloso ja Nando Reis.


title: Mais

text: Levyn laulut:


title: Uncle Scrooge

text: Uncle Scrooge on Yhdysvalloissa ilmestyvä sarjakuvalehti. Siinä ilmestyivät Carl Barksin piirtämät pitkät Roope Ankka -seikkailut vuosina 1952–67.


title: Uncle Scrooge

text: Varsinaista Uncle Scrooge -lehden ykkösnumeroa ei ole koskaan julkaistu, mutta sellaiseksi katsotaan "Four Color" -lehden numero 386. "Four Color Comicsissa" julkaistiin eri sarjakuvahahmojen nimikkojulkaisuja, siten että päähenkilön nimi oli lehden otsikkona ja varsinainen juokseva numerointi vain pienellä näkyvissä.


title: Uncle Scrooge

text: Numeroksi kaksi katsotaan FCC 456, joka sisälsi kuuluisan Roopen nuoruusvuosiin viittaavan tarinan "Back to the Klondike" (Takaisin Klondikeen). Numeroksi kolme katsotaan FCC 495.


title: Uncle Scrooge

text: "Uncle Scrooge" itsenäistyi omaksi lehdekseen neljännestä lehdestä lähtien. Joka lehdessä ilmestyi uusi Barks-seikkailu aina numeroon 66 saakka. Numero 67 sisälsi uusinnan 1950-luvulta, sitten ilmestyi vielä kolme uutta Barksin juttua numeroissa 68–70. Synkähkö "The Doom Diamond" oli Barksin viimeinen piirrostyö Uncle Scrooge -lehteen.


title: Uncle Scrooge

text: Varsinaisesti Barks jätti jäähyväiset Roope-sedän seikkailuille vasta numerossa 71, joka sisälsi Barksin käsikirjoittaman ja Tony Stroblin piirtämän "King Scrooge the First".


title: Uncle Scrooge

text: Numerosta 72 lähtien Western-yhtiö alkoi julkaista Barksin juttuja uusintoina. Kansikuvatkin olivat samoja kuin alkuperäisissä lehdissä, mutta uudella tavalla väritettyjä. Myös uusia Roope-tarinoita tehtiin "Uncle Scroogeen", piirtäjänä aluksi Tony Strobl.


title: Uncle Scrooge

text: Stroblin töitä ei arvosteta kovin korkealle, mutta toisaalta hänen edeltäjänsä "Uncle Scrooge" -lehden juttujen tekijänä oli yksi maailman suurimmista sarjakuvataiteilijoista, joten kuka tahansa olisi ollut kovan haasteen edessä tullessaan Barksin tilalle.


title: Uncle Scrooge

text: 1970-luvun lopulla uusien sarjojen taso laski vielä huomattavasti, kun taiteilijoiksi tulivat muun muassa Pete Alvarado, Jack Manning ja Kay Wright.


title: Uncle Scrooge

text: Vuonna 1986 lehteä alkoi julkaista Gladstone, numerosta 211 lähtien, ja Barks-uusintojen lisäksi yhtiö julkaisi myös ei-amerikkalaisten piirtäjien tarinoita, joita Yhdysvalloissa ei ollut aiemmin nähty. Numerossa 219 teki debyyttinsä uusi amerikkalaistaiteilija Don Rosa.


title: Uncle Scrooge

text: 1990–93 "Uncle Scroogea" julkaisi Disney-yhtiö, joka paransi lehden painoasua ja paperin laatua. 1993–98 julkaisija oli jälleen Gladstone.


title: Uncle Scrooge

text: "Uncle Scrooge" sai uuden ulkonäön numerosta 309, jolloin sivumäärä kaksinkertaistui ja paperi muuttui kiiltäväksi. Kun Gladstone lopetti sarjakuvien julkaisun 1998, "Uncle Scrooge" oli viisi vuotta ilmestymättä. Viimeinen Gladstonen "Uncle Scrooge" oli numero 318.


title: Uncle Scrooge

text: Vuonna 2003 uusi yhtiö, Gemstone jatkoi siitä mihin Gladstone oli lopettanut. Gemstone lopetti lehden julkaisemisen vuonna 2009, viimeinen numero oli 383. Samana vuonna lehden julkaisua jatkoi Boom! Studios -kustantamo.


title: Natalia (elokuva)

text: Natalia on Matti Kassilan vuonna 1979 ohjaama elokuva. Se on lajityypiltään komedia, jossa voi nähdä aavistuksen irvailua 1970-luvun lopun "suomettumiselle". Se kertoo ajasta jolloin lämpimien ja lujien suhteiden ylläpitäminen Neuvostoliittoon nähtiin tärkeänä päämääränä. Elokuva sai ensi-iltansa 14. joulukuuta 1979 Arenassa ja Bristolissa. Matti Kassila nähdään cameo-roolissa. Elokuvassa nähtävä lehmä oli taiteilija Miina Äkkijyrkän omistama.


title: Natalia (elokuva)

text: Tapahtumapaikkana on Pelkosenniemi Lapissa. Eksynyt lehmä on tullut rajan yli Neuvostoliitosta. Lehmän alkuperää ei aluksi tiedetä ja sen omistajaa etsitään kuumeisesti. Lopulta saadaan selville sen tulleen itänaapurista ja ajan henkeen sopivasti se päätetään palauttaa kotimaahansa maiden välisen ystävyyden osoittamiseksi. Lehmän löytäneet lähetetään saattamaan eläintä kotiinsa tavaravaunussa. Eräistä vastoinkäymisistä johtuen tämä ei tietenkään ole niin helppoa vaan sekä miehet että tavaravaunu seikkailevat harhateillä.


title: Lontoon filharmoninen orkesteri

text: Lontoon filharmoninen orkesteri ("The London Philharmonic Orchestra" LPO) on Lontoossa toimiva Britannian merkittävimpiin kuuluva orkesteri. Sen kotisali on Royal Festival Hall.


title: Lontoon filharmoninen orkesteri

text: Orkesterin perusti vuonna 1932 Thomas Beecham, ja se soitti ensimmäisen konserttinsa 7. lokakuuta samana vuonna. Vuonna 1938 orkesterista tuli itsehallinnollinen yhteisö, jossa orkesterin jäsenet päättävät organisaation toimista. Toisen maailmansodan aikana se oli erityisen aktiivinen ja kiersi maata soittaen konserttimusiikkia sielläkin, missä se ei ollut tavanomaista. LPO on vuosittain pidettävän Glyndebournen oopperafestivaalin keskeisin orkesteri.


title: Lontoon filharmoninen orkesteri

text: Orkesteria ovat johtaneet useat oman aikansa maineikkammat kapellimestarit, kuten Adrian Boult (1950–57), Bernard Haitink (1967–79) ja Georg Solti (1979–83). Vuonna 2000 tehtävään valittiin Kurt Masur ja vuonna 2007 siirtyy pääkapellimestariksi Vladimir Jurovski, joka on ollut orkesterin merkittävin vieraileva johtaja.


title: Lontoon filharmoninen orkesteri

text: Klaus Tennstedtin johtajakaudella LPO levytti useita merkittäviä teoksia, mutta ehkä tärkein oli Gustav Mahlerin täydellinen sinfonioiden levyttäminen. Orkesteri on kunnostautunut ehkä vähemmän tunnetun musiikin levyttäjänä. Tällaisia ovat olleet Carlo Maria Giulinin johdolla tehty Antonín Dvořákin kahden viimeisen sinfonian levytys, useiden Dmitri Šostakovitšin sinfonioiden levytys Bernard Haitinkin johdolla ja Edward Elgarin "Variations Enigma", jonka johti Adrian Boult.


title: Lontoon filharmoninen orkesteri

text: Orkesterin päätoiminta on klassisen musiikin konsertointi, mutta se on levyttänyt myös esimerkiksi seuraavien elokuvien soundtrackit: Arabian Lawrence, Philadelphia, The Mission sekä Taru sormusten herrasta -elokuvat , ja . LPO on levyttänyt myös CD-albumin musiikkia videopeliin Dragon Quest


title: Lontoon filharmoninen orkesteri

text: Orkesteri soittaa myös usein populaarimusiikkia, kuten Nightwishin Once ja Dark Passion Play -albumit. 90-luvun puolivälissä LPO myös soitti rockmusiikkia Led Zeppelinin ja Pink Floydin kanssa.


title: JFET

text:
Liitoshila-FET (junction gate field-effect transistor, JFET tai joskus JUGFET)
on yksinkertaisin FET eli kanavatransistori.


title: JFET

text: Kuten muuitakin transistoreita, JFET:ejä voi käyttää elektronisesti ohjattuina kytkiminä. Lisäksi niitä voi käyttää myös jänniteohjattavina vastuksina.


title: JFET

text: JFET:issä on kolme erityyppistä liitäntää: "lähde" (source, S), "nielu" (drain, D) ja "hila" (gate, G).


title: JFET

text: JFET muodostuu kahden puolijohderajapinnan välissä olevasta kanavasta, joka yhdistää "lähteen" ja "nielun". Kolmas liitäntä "hila" ei ole kosketuksissa suoraan kanavaan, vaan rajapinnan vastakkaisella puolella oleviin alueisiin.


title: JFET

text: Sekä kanava että sitä ympäröivien rajapintojen toisella puolella sijaitsevat kaksi muuta aluetta on seostettu ("doupattu") siten, että kanava on sähköisesti vastakkaisen tyyppinen kuin kaksi muuta aluetta. JFET jaotellaankin kahteen eri tyyppiin kanavan seostuksen mukaan: n-tyyppi (kanavalla negatiivinen seos) ja p-tyyppi (kanavalla positiivinen seos).


title: JFET

text: Periaatteessa "D"- ja "S"-elektrodit ovat keskenään vaihdettavissa, jos se sopii paremmin kytkennän fyysiseen rakentamiseen, kunhan kytkentä myös muuttuu vastaamaan näiden elektrodien uusia merkityksiä.


title: JFET

text: Ilman hilajännitettä virta kulkee helposti pitkin kanavaa, kun tuodaan jännite-ero formula_1 "lähteen" ja "nielun" välille. Jännitteen formula_1 napaisuus on sellainen, että se laittaa hilan ja kanavan välisen p-n -liitoksen estosuuntaan ja näin leventää liitoksen "tyhjennysaluetta" (engl. "depletion zone"). JFET:iin syntyvä tyhjennysalue on sellainen alue, jossa ei ole liikkuvia varauksen kuljettajia ja se syntyy kanavan reunamille puolijohderajapinnalle.


title: JFET

text: Hilajännitettä formula_3 kasvatettaessa tyhjennysalue levenee ja kanava kutistuu siinä kulkevan virran vähetessä. Tyhjennysalue ei ole symmetrinen, vaan se on leveämpi kanavan päässä, joka on lähempänä nielua, koska hilan ja kanavan välinen estojännite on siellä korkein.


title: JFET

text: Tällä tavalla hila ohjaa kanavan "johtavuutta", aivan kuten MOSFET:issäkin.


title: JFET

text: Toisin kuin MOSFET:it, JFET:it toimivat aina estovyöhyketilassa, eli ne ovat aina johtavia, jos hilalla ei ole jännitettä.


title: JFET

text: Riippuen kulttuurista, piirrosmerkit ovat joko kuten kuvissa oikealla, tai samanlaiset ilman ympyrää, tai niin että hila on keskellä kanavaa eikä lähteen/nielun kohdalla (ympyrällä tai ilman).


title: JFET

text: Symmetrinen versio koettaa vihjata, että kanava on todellakin symmetrinen siinä mielessä, että "lähde" ja "nielu" liitännät ovat keskenään vaihtokelpoisia.


title: JFET

text:
Hilan nuolen kärjen suunta kertoo, miten päin liitoksen P-N-rajapinta on suhteessa kanavaan.
Sulkeakseen kanavan, tarvitaan noin kahden voltin takaperoinen (V) jännite suhteessa "lähteeseen" ("Source").


title: JFET

text:
N-tyypin kanavalla vihje on siis, että hilan jännitteen pitää olla negatiivinen suhteessa lähteeseen.
P-tyypin kanavalla haetaan positiivista V:ää.


title: JFET

text:
JFET:in hila esiintyy pienenä virtakuormana joka johtuu hila-kanava-liitoksen estosuuntaisesta vuotovirrasta.
MOSFET:illa on etunaan erittäin pieni hilavirta (suuruudeltaan pikoampeereita) koska siinä on eristävä oksidikerros hilan ja kanavan välissä.
Toisaalta verrattaessa JFET:in hilavirtaa bipolaaritransistorin kantavirtaan, JFET:illä hilavirta on paljon pienempi ja sillä on myös suurempi transkonduktanssi kuin MOSFET:illä.
Siksi JFET:illä on saavutettu erinomaisia tuloksia vähäkohinaisissa vahvistimissa, korkeaimpendanssisissa operaatiovahvistimissa ja joskus myös yksinkertaisissa kytkinsovelluksissa.


title: JFET

text:
JFET:in olemuksen ennusti Julius Lilienfeld jo niinkin aikaisin kuin 1925 ja sen toiminnan teoria tunnettiin kyllin hyvin jo 1930 luvun puolivälissä että sille voitiin myöntää patentti.
Aikakauden teknologia ei ollut kuitenkaan kyllin hyvä että olisi kyetty tuottamaan seostettuja puolijohteita kyllin suurella tarkkuudella vielä moniin vuosiin.
Vuonna 1947 Bell-laboratorion tutkijat John Bardeen, Walter Houser Brattain ja William Shockley yrittivät rakentaa JFET:iä, kun he rakensivatkin bipolaaritransistorin.


title: JFET

text: Ensimmäiset toimivat JFET:it tehtiin useita vuosia myöhemmin vaikka ne olikin keksitty ensiksi.


title: JFET

text:
Virta n-JFET:issä johtuu pienestä jännite-erosta "lähteen" (engl. "source") ja "nielun" (engl. "drain") välillä: V ja se määräytyy kaavalla:
missä:


title: JFET

text:
Kyllästyneellä toiminta-alueella:
Lineaarisella toiminta-alueella:


title: Kökşetaw

text: Kökşetaw tai Kökšetau (, , vuoteen 1993 saakka Кокчетав, "Koktšetav") on Aqmolan alueen pääkaupunki Pohjois-Kazakstanissa. Sen asukasluku on 136 835 (2012).


title: Kökşetaw

text: Kaupunki on perustettu 1824.


title: Keskiviikko… 40 ensimmäistä hittiä

text: Keskiviikko… 40 ensimmäistä hittiä on Leevi and the Leavingsin kokoelmalevy, joka julkaistiin 30. syyskuuta 1997.


title: Keskiviikko… 40 ensimmäistä hittiä

text: Levy oli vuosina 1997–2010 Suomen virallisella listalla yhteensä 134 viikkoa. Korkeimmillaan levy ylsi toiselle sijalle. Levyä on myyty 149 497 kappaletta, mikä tekee siitä 18. myydyimmän suomalaisen äänitteen Suomessa.


title: Keskiviikko… 40 ensimmäistä hittiä

text: Kappaleet on säveltänyt, sanoittanut ja sovittanut Gösta Sundqvist.


title: Keskiviikko… 40 ensimmäistä hittiä

text: CD 1


title: Keskiviikko… 40 ensimmäistä hittiä

text: CD 2


title: Jevpatorija

text: Jevpatorija (, , ) on kaupunki Mustanmeren rannikolla Krimillä Ukrainassa. Kaupunkipiirin asukasluku oli 123 465 (2013). Itse Jevpatorijan kaupungin asukasluku arvioitiin 106 877 asukkaaksi, jonka ohella kaupunkipiirissä oli kolme kaupunkityyppistä taajamaa.


title: Jevpatorija

text: Alkuaan "Kerkinitis"-nimellä tunnetun kaupungin perustivat Joonian kreikkalaiset siirtolaiset 500-luvulla eaa. Se juhli 2 500-vuotispäiviään vuonna 2003. Kaupungin nykyinen nimi tulee Pontoksen kuningas Mithridates VI:n lempinimestä Eupator Dionysos.


title: Jevpatorija

text: 600-luvulta 900-luvulla se oli kasaarien valtakunnan aluetta, myöhemmin kumaanien, mongolien ja Krimin kaanikunnan sekä lyhyen aikaa 1478–1485 Osmanien valtakunnan hallussa. Kasaarit kutsuivat sitä nimellä Güzliev (kaunis talo), tataarit nimellä Kezlev ja osmanit Gözleve. Varhaisempi venäläinen nimi oli tataarista johdettu Kozlov. Vuonna 1783 Venäjän keisarikunta sai haltuunsa koko Krimin ja kaupunki sai nimen Jevpatorija 1784. Britit, ranskalaiset ja turkkilaiset miehittivät kaupungin Krimin sodan aikana 1854, ja siellä käytiin Jevpatorijan taistelu talvella 1855.


title: Jevpatorija

text: Jevpatorija on merkittävä satama- ja turistikaupunki. Sinne haarautuu kantatie valtatieltä ja pistorata Ukrainan rautateiden pääradalta Simferopolin pohjoispuolella. Ukrainan avaruusjärjestöllä on siellä tutka- ja ohjausasema.


title: Luhansk

text: Luhansk (, ) on kaupunki Itä-Ukrainassa. Se on Luhanskin alueen ja piirin pääkaupunki. Sen asukasluku on noin 425 000 (2013). Hieman laajempaan Luhanskin kaupunkipiiriin kuuluvat Luhanskin kaupungin ohella myös "Oleksandrivsk"in (Олександрівськ, 6 635 as.) ja Štšastjan (12 773 as.) kaupungit sekä "Jubileine"n kaupunkityyppinen taajama (Ювілейне, 16 846 as.) ja noin 3 000 maaseutuasukasta.


title: Luhansk

text: Keisarinna Katariina II halusi 1790-luvulla tukea laajentumishaluisen Venäjän keisarikunnan sotatoimia perustamalla silloisen valtakunnan eteläosiin rautavalimon, jossa voitaisiin valaa tykkejä ja tykinkuulia. Valimolle valittiin paikka nykyisen Luhanskin kaupungista seudun ehtymättöminä pidettyjen hiilivarojen ja lähistön rautamalmiesiintymien takia. Vuonna 1795 avuksi kutsuttu skotlantilainen Charles Gascoigne perusti ensimmäisen rautatehtaan "Kamjani Bridsinan" () kylän lähistölle. Tehtaan yhteyteen kasvoi kylä, joka sai nimen Luhansk (Lugansk) läheisen Luhanjoen (Lugan) mukaan. Vuonna 1882 Luhansk yhdistyi Kamjani Bridsinan kanssa ja sai kaupunginoikeudet. Siitä tuli Jekaterinoslavin kuvernementin kihlakuntakaupunki.


title: Luhansk

text: Kaupungin nimi oli Vorošilovgrad vuosina 1935–1958 ja 1970–1990; nimi annettiin Stalinin työtoverin, Neuvostoliiton marsalkan Kliment Vorošilovin (1881–1969) mukaan. Kaupungin nimeksi palautettiin Luhansk henkilökultin purkamisen yhteydessä, mutta Vorošilovin kuoleman jälkeen henkilöön viittaava nimi otettiin taas käyttöön. Kaupunki nimettiin Luhanskiksi uudelleen 1990.


title: Luhansk

text: Kaupungista kasvoi Neuvostoliiton aikana merkittävä teollisuuskeskus Donetsin laakiolla. Siellä on raskasta teollisuutta; esimerkiksi aikoinaan Euroopan suurimpiin kuulunut vetureita ja rautatievaunuja valmistava tehdas. Neuvostoliiton hajoamisen jälkeen osa kannattamattomasta kaivostoiminnasta ja teollisuudesta on ajettu alas.


title: Luhansk

text: Luhanskissa toimivia yliopistoja ovat esimerkiksi Volodymir Dalille nimetty Itä-Ukrainan kansallinen yliopisto, Taras Ševtšenkolle nimetty Luhanskin kansallinen yliopisto ja Luhanskin lääketieteellinen valtionyliopisto.


title: Luhansk

text: Oheinen taulukko kuvaa tämän Ukrainan itäisimmän alueen pääkaupungin asukasluvun kehittymistä. Erityisesti neuvostovuosina seudun väkiluku kasvoi ja väestö venäläistyi; osaksi alueelle muuton seurauksena. Etenkin vanhemmasta ikäpolvesta osa on syntynyt Ukrainan ulkopuolella, lähinnä Venäjällä. Neuvostoliiton hajottua kaupungin, samoin kuin koko Luhanskin alueen väkiluku on pienentynyt negatiivisen luontaisen väestönkasvun (kuolleisuus suurempaa kuin syntyvyys) ja poismuuton johdosta.


title: Luhansk

text: Asukkaista enemmistön äidinkieli on venäjä.


title: Parhautta

text: Parhautta on Kumikameli-yhtyeen kymmenvuotisen taipaleensa kunniaksi vuonna 1996 julkaisema kokoelmalevy. Kokoelma julkaistiin myös Saksassa nimellä "Kaputtheit" vuonna 1998 Kumikamelin sivuprojektin Eläkeläisten suosion myötä.


title: Ilkka Suppanen

text: Ilkka Suppanen (s. 1968 Kotka) on suomalainen huonekalumuotoilija ja arkkitehti.


title: Ilkka Suppanen

text: Suppanen on opiskellut arkkitehdiksi Helsingin Teknillisessä korkeakoulussa. Hän on opiskellut sisustus- ja huonekalusuunnittelua Taideteollisessa korkeakoulussa. Hänen töitään on ollut esillä Venetsian biennaalissa ja New Yorkin Museum of Modern Artissa. Suppanen nousi maineeseen Airbag-tuolillaan.


title: Ilkka Suppanen

text: Suppanen on opettanut suunnittelua Taideteollisessa korkeakoulussa vuodesta 1996.


title: Ilkka Suppanen

text: Suppaselle on myönnetty vuonna 2006 ruotsalainen Bruno Mathsson -palkinto arvoltaan 100 000 kruunua. Vuonna 2015 hänelle myönnettiin Torsten ja Wanja Söderbergin palkinto.


title: Ilkka Suppanen

text: Suppanen on palkittu lukuisilla palkinnoilla:


title: Oded Golan

text: Oded Golan (, s. 1951 Tel Aviv) on israelilainen insinööri ja antiikkikauppias. Jotkin hänen löydöistään ovat aikaansaaneet kohua niin arkeologisissa kuin uskonnollisissakin piireissä. Niitä epäillään väärennöksiksi ja huijauksiksi.


title: Oded Golan

text: Golan palveli Israelin puolustusvoimissa ennen kuin opiskeli insinööriksi Technion:issa. Golan kiinnostui myös arkeologiasta ja antiikista. Golan ja hänen kumppaninsa väittivät että he olivat löytäneet lukuisia hienoja artefakteja, joista tunnetuimmat olivat laatta, jossa kuvattiin mitä korjauksia Salomonin temppeliin oli tehty, ja 2002 esiintuotu "Jaakobin luuarkku" (ossuaario), jossa ollut kaiverrus "Ya'akov bar Yosef akhui di Yeshua" (), tukivat Jeesuksen historiallisuutta.


title: Oded Golan

text: Useat kyseenalaistivat Golanin löydöt ja syyttivät tätä väärentäjäksi. "Israel Antiquities Authority"ltä saamiensa tietojen pohjalta Israelin poliisi pidätti Golanin joulukuussa 2004, koska häntä epäiltiin väärentämisestä ja huijauksesta.


title: Oded Golan

text: Dokumenttifilmi "The History Merchants" esitti kuinka Golan ja hänen ystävänsä tuottivat lukuisia väärennöksiä myytäväksi nimenomaan uskonnollissävytteisille antiikkimarkkinoille.


title: Oded Golan

text:
Golan kertoi toimittajalle huumorimielessä miten löydöksiä voidaan väärentää. Esimerkiksi ossuaarion nimet voitaisiin väärentää siten, että kaiverrus tehtäisiin rautatyökaluilla, joista ei jää jälkiä "nykyaikaisista" nikkelistä ja kadmiumista. Tulosta voitaisiin "vanhentaa" kvartsipölyllä. Viime silaus voitaisiin tehdä polttamalla pieniä määriä kultaa ossuaarion kaiverrusten pinnalla ja laittamalla siihen hieman rautakautista hiiltä ja lämmittämällä koko komeus 300 celsiusasteessa.
Golanista filmi ei sisältänyt kuin huhuja, eikä todisteita. Hänestä mediasirkus oli häntä vastaan ja IAA ja poliisi esittivät vääriä syytöksiä.


title: Oded Golan

text: 29. joulukuuta vuonna 2004 Golan kutsuttiin Israeliin oikeuden eteen. Syytettyinä olivat myös Robert Deutsch, joka oli käännösekspertti Haifan yliopistossa, Shlomo Cohen, antiikkikeräilijä sekä Faiz al-Amaleh, antiikkivälittäjä. Heitä syytettiin väärennysrenkaan pitämisestä. Renkaan väitettiin kestäneen yli 20 vuotta. Golan kiisti syytteet. Oikeudenkäynti Jaakobin luuarkusta on kesken (2007).


title: NHL-kausi 2006–2007

text: NHL-kausi 2006–2007 oli National Hockey Leaguen 89. kausi. Sen piti alun perin olla NHL:n 90-vuotisjuhlakausi, mutta työsulun takia jäi välistä. Stanley Cupin voitti Anaheim Ducks, joka kukisti Ottawa Senatorsin loppuottelusarjassa voitoin 4–1. Voitto oli historiallinen, koska kyseessä oli Anaheim Ducksille ensimmäinen NHL-kausi seuran uudella nimellä.


title: NHL-kausi 2006–2007

text:
Kausi käynnistyi 4. lokakuuta ja runkosarjan viimeinen peli käytiin 8. huhtikuuta 2007. Pudotuspelit alkoivat 11. huhtikuuta ja päättyivät 6. kesäkuuta. käytiin Dallasin American Airlines Centerissä keskiviikkona 24. tammikuuta. Runkosarjassa divisiooniensa voittajat jakavat konferenssin kolme kärkisijaa, loput viisi jatkoonpääsijää valitaan pistejärjestyksessä.
"V = Voitot, H = Häviöt, HJA = Häviöt jatkoajalla tai rangaistuslaukaisukilpailussa, TM = Tehdyt maalit, PM = Päästetyt maalit, PIST = Pisteet"


title: Viipurin rautatieasema

text: Viipurin rautatieaseman () (Vpi, ratakm 313+350) asemarakennus valmistui vuonna 1913, mutta tuhoutui jatkosodassa. Nykyinen rautatieasema on rakennettu neuvostoaikana.


title: Viipurin rautatieasema

text: Viipurin ensimmäinen rautatieasema valmistui vuonna 1870 samaan aikaan Riihimäki–Pietari-radan kanssa. Sen käytyä vanhanaikaiseksi 1800-luvun lopulla, suunnittelivat uuden asemarakennuksen arkkitehdit Eliel Saarinen ja Herman Gesellius. Graniittinen asemarakennus valmistui lopullisesti vuonna 1913, mutta tuhoutui jatkosodassa vuonna 1941.


title: Viipurin rautatieasema

text: Vuonna 1913 käyttöön otettu asemarakennus muistutti julkisivultaan erittäin paljon Eliel Saarisen toista luomusta, Helsingin rautatieasemaa. Kun Helsingissä pääsisäänkäyntiä koristaa sen molemmilla puolilla kaksi miespatsasta, Viipurissa pääsisäänkäynnin molempia reunuksia koristi kaksi pylväille nostettua karhuhahmoa. Toisin kuin Helsingin asema, Viipurin asema ei kuitenkaan sijainnut rautatien päätepisteessä. Niinpä sen pääjulkisivu oli rautatien suuntainen, ei kohtisuorassa rataan nähden kuten Helsingissä. Raiteet olivat asemarakennuksen toisen kerroksen korkeudella, ja pääsy niille oli portaitse asemalta ratapihan toiselle puolelle johtaneesta tunnelista.


title: Viipurin rautatieasema

text: Neuvostoaikana rakennettu nykyinen rautatieasema edustaa tyypillistä stalinistista tyyliä. Asemarakennuksen palveluihin kuuluvat muun muassa lipunmyynti, kahvila, lehtikioski, valuutanvaihtopiste sekä säilytyslokerot.


title: Viipurin rautatieasema

text: Rautatieasemalla pysähtyvät Venäjän sisäisten junien lisäksi kaikki Suomesta Venäjälle liikennöivät kansainväliset junat: pikajuna Allegro ja suomalainen "Sibelius" sekä venäläiset "Repin" ja "Tolstoi".


title: Kirov (Kirovin alue)

text:
Kirov (), vuoteen 1934 Vjatka (Вятка), on Kirovin alueen pääkaupunki Uralin länsipuolella Venäjällä. Kaupungin asukasluku oli vuoden 2010 väestönlaskennassa 473 695. Kirov sijaitsee Siperian rautatien ja Vjatkajoen varrella noin 900 kilometriä Moskovasta itään.
Kaupunki perustettiin novgorodilaisten Hlynov-nimisen linnoituksen myötä 1374. Hlynov liitettiin Moskovan ruhtinaskuntaan 1489. Kaupunkina se on mainittu 1457. Kaupunginoikeudet se sai 1708 ja vuonna 1781 nimen Vjatka, jolloin siitä tuli myös kuvernementin pääkaupunki. Vuonna 1934 kaupunki nimettiin bolševikkijohtaja Sergei Kirovin mukaan.


title: Kirov (Kirovin alue)

text: Kaupungin vanhin olemassa oleva rakennus Trifonovin luostarin Ylösnousemuksen katedraali on vuodelta 1689.


title: Kirov (Kirovin alue)

text: Kaupungin jääpalloseura Rodina, pelaa Venäjän jääpallon superliigassa.


title: Kirov

text: Kirov viittaa muun muassa seuraaviin:


title: Museum of Modern Art

text: Museum of Modern Art (MoMA) on taidemuseo New Yorkin Keski-Manhattanilla.


title: Museum of Modern Art

text: Museum of Modern Artin perusti vuonna 1929 rahoittajakolmikko Abby Aldrich Rockefeller (John D. Rockefeller, Jr.:n vaimo), Mary Quinn Sullivan ja Lillie P. Bliss. Rockefeller Jr. luovutti pääosan rahoituksesta rakentamiseen ja ylläpitoon.


title: Museum of Modern Art

text: MoMAaa pidetään maailman toiseksi vanhimpana modernin taiteen museona. Modernin taiteen museoita alettiin perustaa muualla maailmassa toisen maailmansodan jälkeen. Ensimmäisen johtajan Alfred H. Barrin aikana museon kokoelmat laajenivat pian pesämunaksi saaduista yhdeksästä työstä. MoMA:n nykyisen rakennuksen ovat suunnitelleet arkkitehdit Philip L. Goodwin ja Edward Durell Stone, ja se avautui yleisölle 10. toukokuuta 1939.


title: Museum of Modern Art

text: MoMAn Keski-Manhattanin yksikkö suljettiin toukokuussa 2002. Japanilaisen arkkitehdin Yoshio Taniguchin suunnittelema rakennuksen uudelleenjärjestely avattiin marraskuussa 2004. MoMAn uudelleen avaaminen herätti ristiriitoja, koska sen pääsymaksu nousi kahdestatoista dollarista kahteenkymmeneen. Tästä huolimatta taidemuseon vuosittainen vierailijamäärä on noussut keskimäärin 2,5 miljoonaan kävijään.


title: Museum of Modern Art

text: New Yorkin Queensissä sijaitseva nykytaiteen keskus P.S.1 liitettiin osaksi MoMAa tammikuussa 2000. P.S.1 on epävirallisempi, kokeellisempi ja pienimuotoisempi kuin MoMA:n Manhattanin yksikkö. P.S.1 ylläpitää myös WPS1 taideradiota, josta voi kuunnella New Yorkin taideuutisia ja kulttuuriohjelmia.


title: Just Visiting

text: Just Visiting, televisioesityksessä käytetty myös nimeä Just Visiting – kuokkavieraat keskiajalta, on Jean-Marie Poirén ohjaama komediaelokuva vuodelta 2001. Se kertoo kreivi Thibaultista (Jean Reno) ja tämän palvelijasta, André le Pâtésta (Christian Clavier), jotka joutuvat keskiajalta 2000-luvulle.


title: Kaupunkisaarekeilmiö

text: Kaupunkisaarekeilmiö, () on kaupunkialueiden ominaisuus, jonka seurauksena kaupunkialueen lämpötila nousee ympäristöään korkeammaksi. Kaupungin mikroilmasto johtuu muun muassa rakennusten ja asfaltin lämmönsidontakyvystä sekä kaupungin pienemmästä albedosta eli heijastavuudesta. Koska ilman lämpötilahavainnot tehdään usein kaupungeissa, saadaan korkeampia tilastoarvoja kuin ympäröivällä maaseudulla.


title: Kaupunkisaarekeilmiö

text: Hallitustenvälinen ilmastopaneeli IPCC arvioi kaupunkisaarekeilmiön lämmittävän vaikutuksen olleen maalla alle 0,006 °C ja merellä nolla °C vuosikymmenessä. eli alle kymmenesosa havaitusta lämpötilan kokonaismuutoksesta.


title: Kaupunkisaarekeilmiö

text: Kaupunkisaarekeilmiön vuoksi kaupungeissa sijaitsevat puut kasvavat nopeammin kuin maaseudulla sijaitsevat puut. New Yorkin kaupungin aiheuttama lämpösaareke tuntuu voimakkaimmin kesäöinä, jolloin kaupunki on 2–4 astetta lämpimämpi kuin ympäröivä maaseutu.


title: Kaupunkisaarekeilmiö

text: Kaupunkisaarekeilmiön vuoksi kaupungeissa ilmastoinnin (jäähdytyksen) tarve on suurempi kuin maaseudulla. Erään tutkimuksen mukaan kuumien ja kuivien seutujen kaupungeissa ilmastoinnin tarve on 17 prosenttia suurempi kuin maaseudulla. Tämä kasvattaa sähköenergian kulutusta. Toisaalta ilmastointilaitteet puskevat lämpöä ulkoilmaan, mikä pahentaa kaupunkisaarekeilmiötä.


title: Kiekko (jääkiekko)

text: Kiekko on jääkiekossa käytettävä pyöreä kumista valmistettu peliväline. Standardin mukaan määritelty pelivälineenä käytettävä kiekko on mitoiltaan yhden tuuman (25,4 mm) paksu, halkaisijaltaan kolme tuumaa (76,2 mm) ja painoltaan väliltä 156–170 g. On kehitetty myös painavampia oranssin värisiä kiekkoja (283,5 g) tai tätäkin vielä huomattavasti painavampia (907 g) harjoitteluvälineitä käytettäväksi harjoituttamaan pelaajan laukaisuvoimaa sekä kiekonkäsittelytaitoa.


title: Kiekko (jääkiekko)

text: Aikanaan lähetyksiään varten televisioverkosto FOX kehitytti televisioitaviin otteluihin kiekon, jonka sisällä oli pieni piirilevy, joka sisälsi liiketunnistimen ja infrapunalähettimen. Kiekko nimettiin FoxTraxiksi. Kiekon tarkoitus oli helpottaa etenkin hidasteissa sen näkyvyyttä ottelua seuraaville televisiokatsojille. Infrapunalähettimellä kiekko saatiin hehkumaan televisiolähetyksessä aina kun pelaaja oli antanut sille riittävästi liike-energiaa mailallansa. Ensimmäisen kerran FoxTraxia käytettiin pelivälineenä ensimmäisen kerran, kun vuoden 1996 tähdistöottelussa pohjois-amerikkalaisessa NHL-liigan All Stars -joukkueet kohtasivat ottelussa. Ja viimeisen kerran vuonna 1998, kun saman eli NHL-liigan käynnistyttyä sen pudotuspelien ("Stanley Cup") niiden ensimmäiselle kierrokselle. Kokeilu päätettiin samalla, kun Foxin televisiointioikeudet loppuivat vuonna 1998.


title: Kiekko (jääkiekko)

text: Ottelussa kiekon nopeus voi kovimmissa lyöntilaukauksissa ylittää 170 km/h:n nopeuden rajan. Eräs julkisuutta kerännyt onnettomuus NHL-liigan urheiluhistoriikissä tapahtui 12. maaliskuuta 2002, kun katsomossa ottelua seurannut 13-vuotias Brittanie Cecil menehtyi kiekosta saamiinsa vammoihin saatuaan tästä osuman päähänsä ottelussa, jossa kohtasivat NHL-liigan joukkueet Calgary Flames ja Columbus Blue Jackets.


title: Kiekko (jääkiekko)

text: Jääkiekon SM-liigassa, kuten myös NHL:ssä saa nykyisin kahden minuutin rangaistuksen, jos pelaaja lyö kiekon katsomoon omalta puolustusalueeltaan sen osumatta vastustajaan tai kaukalon reunuksiin.